url: =Geneva Convention pan Thukimna leh Thukham te. Gelh - Tual Khan Suan (Suanpi) - Laibu Saal\nHome > Zomi leh Human Rights > Geneva Convention pan Thukimna leh Thukham te. Gelh - Tual Khan Suan (Suanpi)\nGeneva Convention pan Thukimna leh Thukham te. Gelh - Tual Khan Suan (Suanpi)\nGal buai hun sung in gal tawh kisai lo mite bek hilo , gal tawh kisai gal do mite i mihing hamphatna zahtak ding kisam hi. Gal buai hun hi mah leh gal tawh kisai mite,galmat mite leh tangpi tangta (civilian) i vaang leh mihing hihna khentuamna omlo in zahtak ding kisam hi. Tua hi a, galmat mite zong khuatang mite tawh khentuam lohna ding deihna leh ngimna tawh leitung bup cidamna limlak singlamteh san komiti (International Convention of Red Cross, ICRC) makaihna tawh 1864 kum in Geneva thukimna pen limgelh (draff) khia uhhi. 1949 August (12) ni in Switzerland gam Geneva khuapi ah thukimna thu (4) kipsakna letmat kithuh hi. 1977 kum June kha ni (8) ni in thumeizom thukimna (protocol) thu (2) behlapna kineih beh hi.\nThukimna (1) na in galphual ah liam leh baina, nat leh satna a thuak te tawk kisai hi. Thukimna (2) na in Tuipi tung a sia tembaw sung a liam leh bai, nat leh satna thuak galkapte tawh kisai hi.\nThukimna (3) na in galmat mite tawh kisai a, thukimna (4) na in gal buai hunsung in khuatang mite vengbitna ding tawh kisai hi.\nThumeizom thukimna (1) na in leitung bup gal buaina hang a gentheihna thuakte vengbitna ding tawh kisai a, thumeizom thukimna (2) na in gamsung gal buaina hang a haksatna thuak mite venbitna ding tawh kisai hi.\nLeitung bup mihingte kihehpihna thukham (International Humanitarin Law)\nLeitung bup mihingte kihehpihna thukham i thugui pi te:-\n(1) Galphual ah a kisai lo mite leh a kihel lo mite i nuntakna, lungsim leh pumpi om zia ngeina zahtak ding:\n(2) Galvan khia (surrender) galkapte leh gal buaina ah kisai kha lo mite thahna, liamsak leh baisakna kikham hi.\n(3) Ci damlo liamna ngah galmatte pen a mantu te’n hoihtak in kem in khoi ding hi. Zatui siam mite omna mun, nisim kisapte puakna leh vanzatte zong kembit ding hi. Singlamteh san (Red Cross= Singlamteh san ci’n kizang hi.) (or) khalik san (Red Crescent= Khalik san ci’n kizang hi.) in tuate vengbitna a sem te’ ciaptehna hi a, tua dialkhai pen zahtak ding hi.\n(4) Galmat mite leh galte ukna nuai a om tangpi tangta te nuntakna, vaang leh hamphatna te zahtak ding hi. Tua banah cizat huai gamtatna, phuba lakkikna pan zong vengbit ding hi. A maute i innkuante pan lai leh huhna vante ngahsak thei ding hi.\n(5) Mi khempeuh pen thuman leh kicingtak a thusitna neih khit ciang in thu khensatna pia pan ding hi. Khialhna bawlna a kihel lo na pi thu palsatna ah mawhpuakna neihna hang in kilawmlo tak in gawtna kipia kei hen. Mi kuapeuh i lungsim leh pumpi bawlsiatna, gawtna, ciang tawh satna, khauhual tawh zepna, sisan suahna leh simmawh kosiatnate kithuak sak kei hen.\n(6) Gal buaina a kihel pawlpite leh (galvan tawi) galkapte in a kiciangtan galdo zia leh galvante simloh a khengval in deihtelna neilo ding hi. A kisam lopi a siatna a piangsak thei ding galvan leh galdo ziate zat ding kikham hi.\n(7) Gal buaina a kihel pawlpite leh galkapte in khuatang mite leh a mau neih leh lamte a siatsak khaklohna ding in khuatang mite leh galkapte kikal ah khentuamna nei ding hi. Khuatang mite, nasem mite phualpi muitum in kap lo ding hi. Galvai tawh kisaina munte bek muitum in do ding hi.\nGalphual leh tuipi tung a haksatna thuak mite tawh kisai Geneva thupuan:\nLiamma ngah mite, cidam lo mite leh tembaw siat hang a haksatna thuak mite pen simmawh bawl lo in zahtak ding hi. A nuntakna uh lausak lo in vengbit ding hi. Amaute muncih pan zongkhia in hoihtak in khoi ding hi. A kisap leh zatui zaha, nek leh dawn te a hunlap in pia ding hi. Cidamna tawh kisai siavuan te lamhilhna cih loh a maute tung ah khentuamna kinei kei hen.\nTua banah liamma ngah, ci damlo, tembaw kisia i galte pen ei lam galkapte mah bang in kikhoi ta hen.\nA site luang kaihkhopna ding pen a hithei zah in hanciam ding hi. Misi luang mangthang saklo ding hi.\nMisi luang pen kua hiam? cih theihna ding in hanciam ding hi. Vuina, meitawh halna, tuisung ah khiatna neihma in si mah hi cih zatui lam sai mite kipsakna la ding hi.\nLiamma ngah mite, ci damlo mite, tembaw kisiat hang a haksakna thuak mite, a mangthang mite zonna leh panpihna pen zekai hetlo in sem ding hi.\nLiamna ngah, ci damlo mite, tembaw siat hang a haksatna thuak mite leh misi kua hihiam cih theihna ding a kisam thu leh la ciamtehna bawl ding hi.\nLiamma ngah, ci damlo leh tembaw sia mite a mau mimal phattuamna ding a piathei thunei mite khutnuai a om tavuan nei zatui lamsai mite (galkap sung zatui lam sai hi in, khuatang mi zatui lamsai mi hi taleh) i vengbitna nuai ah kikoih ding hi. Tua bang a vengbitna piakna ah zatui lamsai nasemte, vanzat tuamtuamte, mawhpuakna nei pawlpite, inn leh bukte leh zatui lam bek tawh kisai zin leh vak, vanpuakna a kizang mawtawte ah puankang tungah singlamteh san (or) khalik san ciaptehna a kilah leh tuate zong vengbitna pia ding hi.\nZatui lamsai mite leh biakna lamsai mite cih ciang in:-\n(1) Zatui lam tawh kisai nasepte ahi:- natna zonkhiatna, cidam lo leh misi luang kaihkhopna, puaktuahna a sem mite ban ah liamma ngah mite, natna nei mite leh tembaw sia mite i natna te zonkhiatna, khoina leh natna dalna ah a hunbit, hunkhen a mawhpuakna kipia siavuan (doctor), galkap sung zatui lam sem mite, damlo kem siamah (nurse), laang (damlo puakna a kizang) pua mi khempeuh :\n(2) Zatui lamsai pawlpi leh zatui lam tawh na sepna ah hunbit, hunkhen mawhpuakna kipia mite, mawtaw hawlte, an huan leh nasem mi khempeuh:\n(3 ) Biakna lamsai mite i cih in:- A tuam vilvel a biakna vai sem ding a mawhpuakna kipia mite: Gentehna in siampi (pastor) leh thuhilh sia leh upna zui a na a sem mi te khempeuh:\n(a) Tua mite in a kaang (white) tung ah kilang tak a kigelh singlamteh san, khalik san ciaptehna pumpi tungah belh ding hi.\n(b) Tuaban ah “hihna ciaptehna” (identity card) zong pua ding hi.\n(c) Tua mite in a mau pumpi leh natna ngah mite, liamma ngah mite vengbitna dingin a kisap leh galvan tawi thei ding hi.\n(d) Zatui lam sai mite leh biakna lamsai mite pen galte khutsung a tun khak uh leh zong liamma ngah leh natna nei mite tung a maute sep ding mawhpuakte kisem zom sak ding hi.\n(e) Zatui lam siamna tawh kisai a zuih ding thukham tawh kituak lo nasepte sem ding in thagum tawh sawlna, tua thukham zatna ding a kisam sep leh bawlte sepna ding ah khaktanna pen kuamah in semlo ding hi.\n(f) Khumcipna thuak mite don ding leh kem ding a kisam lo mite ciahsak kik ding hi.\n(g) A kisap man a mat a om mite pen galmat bang in bawl lo ding hi. Tua mite i sep leh bawlna ding a kisam vanzatte a kicing in pia ding hi\n(h) Luahzawhna gamsung a teng khuatang mite a ding a kisam zatui bawltheihna ding leh a damsiang nailo liamma ngah mite, cidam lo natna ngah mite khoina ding paulam in zatui lam nasem khuatang mite kilen tang den kei hen.\n(i) Mipi te’n liamma ngahte, cidam lo mite leh tembaw siatna hang a haksatna thuak mite pen i galte leh minam dang a hi phial zong in zahtakna pia in a kisapna te uh panpihna pia ding hi. Tua na a sem mite gawtna kipia kei hen.\n(j) Zatui lamsai pawlpite i cih ciang galkap lam tawh kisai ahi zong in, khuatang lam tawh kisai ahi zong in inn leh buk, kicingtak a kikoih vante (zato leh cidamna tawh kisai munte), sisan hawpsawnna munte, kidalna zatui hawmna mun, zatui khawlna mun, vak kawikawi a zatui tawh mi khoi pawlpite ( galphual zato, muntual a kibawl buknote) kihel hi. Tua munah liamma ngah mite, cidam lo mite a om kei phial zong in phiatna, nasep khaktanna kinei lo ding hi.\n(k) Zatui lam tawh kisaikha leilam galkap(Army) , tuitaw galkap (Navy) , huihkhua galkap (Air force) te zat van puakna (mawtaw, tembaw, meileng, lenna, etc..), damlo pua mawtaw te, lorry (or) truck mawtawte, zoto tembawte, hotkhiatna vanzatte zong a kibang in vengbitna pia ding hi.\n(l) Zatui lam tawh kisai vanzat te laang (damlo puakna), zatui zaha leh ki- atna (operation) a kizang van khempeuh, zatui koihna (bawm te ) khempeuh} susia lo ding hi. Koimun peuh ah om taleh tua vante pen zatui lam nasem te’n a deih bang un zang thei ding hi.\n(m) Vengbitna, khawina leh kepna ngah theihna singlamteh san leh khalik san ciaptehna lim omna mun a maute hilh ding hi. Tua lim pen thudang khatpeuh (or) buaina sung a kihel a langtuak thuneitu te thukimna omlo in kizang lo dinghi. Tua thu tawh kisai in a hun ciam omlo in thusitna nei thei ding hi\nGalmat mite tawh kisai Geneva thukimna :\n(1) Galbuaina a kihel i langte galvan tawi mite pen (zatui lam sai te leh biakna lamsai te hilo) gal dona sung a kihel mite ahihi. I galte lam a pang i mat mite pen galmat ahihi. Galmat mite pen hoihtak a ukna nei zo thuneite vaihawmna nuai ah koih ding hi. Tua galkapte in gal buaina hun sung a kizang ding leitung bup thukhamte tawh kituak in galkap sung vaihawmnate zui ding uhhi.\n(2) Tua bang a leitung bup thukham i cih in:- Gentehna in kido hunsung (or) dona thuak thei dinmun a om ahihman in galvil hunsung a kihel mite pen khuatang mite tawh kikhen khiat theihna ding in uniform silhna leh a kithei cian ciaptehna tawh khennate cihna ahihi. A lamdang hun ah galkap mite in galvan pen a langtang a tawina tawh zong kikhentuam thei hi.\n(3) Galmat mite pen i gal kumpite i thuneihna nuaiah om ding hi. Amaute pen a man mite, galkapte leh kumpite thuneihna nuai ah kikoih lo ding hi.\n(4) Thu zopna khat ah a kiluah zo nailo mun a teng mite in i galte hongnai hun ciang in dothukna ding in gal van tawh a kithuap zual uh leh zong tua mite pen galvan a langtang a tawi mite hi a, galbuaina tawh kisai thukham leh paizia ngeina zui in galmat mibang in koih ding hi.\n(1) Gal buaina a kihel mikhat in matna a thuak leh tua mi i dinmun, tutzia khawlzia te tawh kisai in galmat bang in bawl ding hi.\n(2)Galmat mi khempeuh in muncih ah mihingte kihehpihna lungsim, mihing vang leh mimal min zahtakna tawh kepna ngah thei ding hi.\n(3)Numeite pen amau ngah ding hamphatna leh a mau tawh kituak in bawl ding hi.\n(4) Thusitna a kineih ciang in galmat mi khempeuh in a min, a kum, a zaa (rank) leh mimal numbat te dong ding hi. Ahi zong in thudangte gen ding in sawl teitei lo ding hi.\n(5)Galmat mi van leh nisim vanzatte a mau khut sungah koih ding hi. Galmat mite i puansilh nikten, nek leh dawn tawh kisai vanzatte simloh galvante khempeuh suhsak thei ding hi.Sum leh van manpha pen suhsak lo ding hi. A kisuhsak khak leh zong lai tawh ciamteh in a suahtak hun ciang in tua vante pia kik ding hi.\n(6)Galmat mite in a maute a man pawlpite i thukhun leh galkap thukhamte zui ding hi.\n(7) Kilemna ding thute ah galmat mite suahtakna khaktan thei ding hi. Ahi zong in thukham palsatna hang cih loh khumcipna kinei lo ding hi.\n(8) Khialna nei a thu khensat mahun in tua mi in kisutkik theih nang in thu gen thei ding hi.\n(9) Leitung bup buaipih thu ahilo gal buainate ah a diak in buaina a naksiat luat leh hih a nuai a hamphatnate mi khempeuh in ngah thei ciat ding hi.\n(i) Galman pawlpite in galmat mite nek leh dawn, silh leh ten a kicing in a piak ding uh ban ah eilam galkapte sang in a niamzaw lo giahna khawlna ding gelsak ding hi. Amaute i cidamna zui in zatui zaha a kisamte zong pia ding hi.\n(ii)Galkap ulian (officer) te simloh galmat mite thaman pia in nasem ding in kisawl thei hi. Galman kumpite khutnuai a om gam mite tawh nasep na mun kibang ding hi. A maute pen gal thu tawh kisai nasep leh a luahuai cidamna tawh kituaklo banah a tualniam nasepte semding in kisawl teitei kei hen.\n(iii) Galmat mite leh a maute i tanau, beh leh phung leh ICRC phualpite kiangah thu zasak thei ding hi. Tua banah tanau, lawm leh gualte tawh lai kikhak theihna, van kikhaktheihna, leh biakna tawh kisai mite in vaveh theihnate phalsak ding hi.\n(iv) Galmat mite in a mau a man thunei kumpite tawh ahi zong in, a maute huhna pia mite (kumpi nasem hi in, hi ta kei leh) tawh ahi zong in kizopna ah palai zang a thugen theihna (galmat mite palai ) ding in a mau deih mi telthei ding hi.\n(v) Galmat mite in a maute cing ding a mawhpuakna a kipia palaite tungah lungkim lohna, ngetna te sunglut thei ding hi. ICRC palaite in galmatte kikoihna mun ah pumpi mahmah pai in ahi zong in, a maute palaite pan ahi zong in hopih thei ding hi.\n(vi) Galmat mite in a maute hamphatna leh mawhpuaknate kiteltak in a theihna ding un a maute a kikoihna mun khempeuh ah tua thute a kicing tak leh miteng simtheih ding in kitak lang ding hi.\n1. Cidam lo lua hi, liamma nasia lua hi, ci a kiciamteh galmat mite pen a mau inn leh logam ah puakkik pah ding hi. Ahi zong in tua bang mite in mailam ah galkap na sem thei nawnlo ding uhhi.\n2. Gal buaina bei hun ciangin galmat mite khah in a gam, mun leh mual ah puakkik ding hi.\nGalbuai hun sung in tangpi tangta venbitna ding tawh kisai Geneva thukimna:\n(a) Tangpi tangta pen gal buaina hang a piang thusia lasia te pan in vengbit ding hi.\n(b) Tangpi tangta leh galkapte kikal, mipi vante leh galkap vante kikal ah kitel tak a khen theih nang in ciaptehna neih tawntung ding thukham sung ah kigelh hi. Tua banah galvai tawh kisai munte bek muitum in doding cih zong kigelh khia zo hi.\n(c ) Galvan tawi galkapte cih lo mi khempeuh in tangpi tangta a hihi.\n(d) Mipi van leh mite i cih ciang in galvai tawh kisai lo van, gal dona ding a kisam lo vante suksiatna, suhna hang tawh galvai a bang mah phattuamna omlo vante cihna ahihi.\n(e) Gal simna, galdona ah tangpi tangta leh mipi vante kapsiatna kikham hi.\n(f) Tangpi tangta tung ah hiamgamhna, vaulauna zong kikham hi.\n(g) Kancian khentelna om lopi a kapna zong kikham hi.\n(h) Tangpi tangta leh amaute neih leh lamte kapsia lo ding bek thamlo in, mipite a si a om loh theih nang leh siatna a tawm theih pen nang in galvai tawh kisai munte bek a hi thei zah in zong in kap ding hi.\n(i) Gal dona ah sihna leh supna baina a tawm thei pen ding in gelna nei ding hi.\n(j) Galte khutnuai a om mipite nek leh dawn ding an leh tui te sutsiatna, a kim leh pamte sawtpi tak siatna ding ngimna tawh gamtatna kikham hi.\n(k) Ngeina tawh kisai vante, a lauhuai thahatna (energy) koihna munte( gentehna in Nuclear vante, tui dalna kulhpite), gal beina mun (no war zone) a om mite leh inn leh bukte, khuatang mite bitna ding nasem pawlpite mau leh mual te kapna kikham hi.\nTangpi tangta mite kapna, a maute nuntakna ding a kisam vante suksiatna ding venna, ngeina vante, a lauhuai thahatna (energy) koihna munte kaploh ding pen leitung bup gal buai hunsung bek hilo in gamsung gal buai hun sung a zong kizang ding thukham ahihi.\nGal buai hun sung a liamma ngah, cidam lo leh haksatna thuak mite khempeuh minam, biakna, mun leh mual khentuam lo in nek leh dawn, zatui zaha, nikten puansilhte a kipan honkhiatna vante, panpihna vante ngahsak thei ding hi. Numei leh naupangte pen tuamkep in a kilawm lo simmawh bawlna kinei kei hen. A kikhen thang innkuanpihte zong kimuhkik theihna ding, innkuan thu kizaktuahna te kisemsak thei ding hi.\nA diak in ci leng gal buai hun sung a supna baina thuak mite in khentuamna omlo a ma i hamphatna leh nuntak theihna te ngah thei ding hi. Tua mite i mimal vai, vaang, upna, biakna leh ngeinate zahtak sak ding hi. Amaute nuntakna, pumpi leh lungsim cidamna te pen tangpi tangta leh galkap sung pan zatui lamsai nasem mite pansan in suk khak saklo ding hi. Thusitna a kineih leh zong thuman leh kikim tak in thusit ding hi.\nHih thu in leitung bup gal buai hun leh gamsung gal buai hunte a nih in huamkha tuak hi. Tangpi tangta cih ciang in hih a nuai a bang in nam (2) in kikhen hi.\n(A) Galte khutnuai a om tangpi tangta\n1. Galte gamsung a om mipite pen gam bitna ding thu hang a khaktanna cih loh a dang hunte ah vak khiat theihna pia ding hi.\n2. A maute pen kivakkhia sak lo ahih leh zong a maute pen ei gam mipi te bang in bawl ding hi.3. A maute pen bitna leh muanna thu hang in vakkhiat sak loh ding a kisap leh a maute hehpihna ngetna lai pen angvan tuam omlo in a maute thu etkikna’ng ngen sak thei ding hi.\n(B) Luahzawhna gamsung a om tangpi tangta te:\n1. Tua mun a om mipi te pen a beisa hun a mah bang in zin leh van, tut leh khawl theihna pen a hi thei zah in hanciam in pia ding hi. Gamluah kumpi in mipite pen thukham tawh kituak in hoihtak in mawhpuakna la ding hi.\n2. Gampan hawlkhiatna leh khuatang mite mun leh mual suanna pen kikham hi.\n3. Kum (18) cing khin mite bek nasem ding in sawl thei ding a, tua sawlna pen luahzawh na gam sung a mipi te nasem a sawl theihna ding tawh kisai thukham zui bek in sawl ding hi.\n4. Nasem ding a kaihkhop mite pen gal dona tawh kisai kha nate sem ding in thagum tawh sawl teitei lo ding hi.\n5. Luhna leh a kisam lo pi a neih leh lamte suksiatna pen kikham hi.\n6. Gamluah kumpi in naupang te noptuamna (welfare) nading zatui zaha tawh kepna leh cidamna tawh kisai nasepte makaih ding a mipi te’n nek leh dawn a kicing a ngahna ding in tavuan la ding hi. Tua kumpi in hotkhiatna kizang van, nek leh dawn te puakna a phal ding banah tua bang puaktuahnate a lamzang theihna ding in panpihna pia ding hi.\n5. A diakdiak in ki-ukna, mipi neihsa leh mimal a neihsa nasepte khempeuh khawl lo in kivei suak ding hi.\n6. Gamluah kumpi’n a mau galkapte leh thunei mite tungah gal phonna nasepte khaktan thei ding hi. Hih thu tawh kisai in a tuam vilvel in thukham gelh thei ding hi.\n7. Tua kumpi in hekna thuak mikhat peuh pen thusit thei ding hi.\n8. Tua thusitna ah thukhen zum paizia zuilo a thusitna tawh gawtna piak ding thu khensat theilo ding hi.\n9. Kilemna ding a kisam thu hangin mipawl khat mat tang theihna nei hi.\n10. Bang teng i ci zongin hih bang a na sepna khempeuh pen a kician thu gelhna zui in kisem hen la, kilemna lam sai pawlpite makai sak ding hi.\n11. A maute i mimal vai, vaang, innkuan vai, upna leh biakna, ngeinate pen bang hun peuhah zahtak sak ding hi.\n12. Thuneihna zang in mipite vauna, sawlna kinei kei hen.\n13. Numeite pen a maute i vaang siatna ding kosiatna, a diak in sualna (rape) leh a kilawmlo pi a bawlnate kinei kei hen.\n14. Khuatang mite in donghu lamsai pawlpi (gentehna – ICRC), tua gamsung ah singlamteh san (or) khalik san pawlpite tung ah huhna ngen thei ding hi.\n15. Kilemna lam sai pawlpite leh leitung bup kipawlna pawlpite pan palaite in tua tangpi tangta suakta tak in va veh in hopih thei ding hi.\n16. Tangpi tangta ulian thunei tu leh galkap lam ulian thunei tu te’n mipite tungah a gamtatnate uh pen gamluah kumpi in mawhpuakna la ding hi.\n17. Tangpi tangta pen gawtna piakna bang dan in khaktanna kineilo na pi’n a kivakkhiat sak loh hun ciang in a maute pen tangpi tangta hi uhhi cih ngaihsun ding a galmat mite hamphatna tawh a kikim hamphatna pia ding hi.\nItem Reviewed: Geneva Convention pan Thukimna leh Thukham te. Gelh - Tual Khan Suan (Suanpi) Description: Rating: 5 Reviewed By: Cinpu Zomi


timestamp: atn

url: =South Korea President Park lawmnu tanu kiman ~ TK Lian :: ZOMI DAILY\nDec. 2, 2017: South Korean President Park Geun-hye in a gam vaihawmna “state affairs” ah a kigolh in, Park’ tawh a kilawmtatna hangin sum tampi laikhia hi ci-in South Korea president a thanghuai gamtatna gamta (scandals) hi ci-a ngawhna piangsak leh President kipaihkhiatna (impeachment) nangawn a piangsak Choi Soon Sil’ tanu Chung Yoo Ra kici Denmark ah kiman hi.\nChung Yoo Ra pen zan in Denmark gam-a Aalborg khuapi ah kumpi phalna lo tawh Denmark ah om hi ci-in zan in allegal stay ngawhna hang tawh a kiman ahi hi. Chung Yoo Ra pen ni dangin zong national equestrian team sungah member in na kihelkha ngei a, a nu leh President Park kilawmtatna zangin Seoul-based university panin deihsakna (favours) zong tampi na ngah hi ci-in Yonhap news in suaksak hi.\nSpecial prosecutors ten South Korea president scandals kikanna vai-ah thukan ten Chung pen thudot dingin sam napi un thudon lo ahih manin Interpol in Chung “wanted list” in a koihna dingin ngen hi ci-in Yonhap news in gen hi.\nYonhap news in Park a interview na zan in suaksak a, tua-ah Park in thu a man loin thu a kisuahsakna leh upmawhna man lo thuak (victims) hi ing ci hi. Park in Choi tawh hong kingawhna bangin kizopna ka nei kei uh a, Choi in gamvai thu-ah bangmah hong thuzawh ngei lo hi ci hi. Choi pen tu lianin koimah a taimang thei lo dingin a kikem ahi hi.\nRelated: Hollywood pen “Hollyweed” tawh kumthakni kilaihsak sese ~ ZD\nNung kha-in President zaa panin National Assembly in Park paai khia uh a, hong tung ding khate ah President zaa panin paih suak ding hiam cih Constitutional Court in thukhenna nei ding hi. Tu lian in Prime Minister Hwang Kyo Ahn in acting president zaa tawh len khawm hi.\nPrevious: Malaysia ah Kawlgammi 2 Revolver thauneu khattawh kiman ~ ZD\nNext: Awle tawh Selfie kizaihpih sawmnu Awle in pet ~ TK Lian\nSingapore ah Sakhituihup “Rainbow” lamdang khat kimu ~ ZD


url: =Khenpi 6 ~ MUC\nAdmin 10:30:00 PM Articles, Conference Pianna thu, Pr. Khamkhen Kaihkhop Kawlgam ZomiSDA tangthu\nAkinung Theih Zuauphuahna Pawlkhat\nBang Hang MMCC Huang Lak Zawh Nading Hihzahin Mawk Hanciam uh Hiam?\nHih thulu nuai ah Union makaite in hihzahtakin MMCC huang abuaipihna Pastor Chhawna tung pan among ong dawkna thu I ending hi. Tua adingin Pr Min Lwin in man mah hi cia, kiciam lianga agen Pr Memory Tun letmat thuna lai le Pa Pum Za Lian letmat thuhna lai(Apendix D-A le B) ban ah Pastor Ngo Khaw Nang in Kale Khazaing Tazamah Zum ah MMCC huang leitang grant suphiat nadinga Kai Za Dal akhiatna ah azatkik sawmna uh thu ahi hi. Hih thulu tawh kisai diak mun dinga ong dawkte ankampak-meelin kiciamteh hi.\nKhen: Dam maw pastor Chawna?\nPr. Chhawnna: dam mah ung ey Sia. no na dam uh hiam?\nKhen: Dam Sam. 1) Nang tun koi ah? 2) Pawl sung pumkhat kik nading union/mission level ah agenda na nei uh maw? 3) Agenda neih leh koici sep ding cih bang strategy NEI cih their nuam si ing e.\nimm... kei tahan ah om lai ing.\nnang ee tun koiah?\nKhen : Aw. Hi maw? Thailand ah.\nnang President hi lo maw Thailand-ah om bilbel si cia\nKhen : Leitungbup president e, he he. Thai kumpi sang ah laihilh e.\nNasepna Thailand nuam zaw hilo maw!\n2) Pawl sung pumkhat kik nading union/mission level ah agenda na nei uh maw?\n3) Agenda neih le h koici sep ding cih bang strategy NEI cih thei nuam si ing e.\naw... hi maw ! gam khangto zaw a'ih ciang nuam zaw mah in teh ma te !\ntu lai taka Union makaite in kipum khat ding leh zum vaite hi ciang tawh khawl ding hoih sa hi-in mu ingh.\nKhen : Zumvai khawl ding cih ciang, thukhenzum a omsa case file teng a withdraw sawm uh maw? Tua hi kei leh " khawl" lo a yiet change paipai ding hi ven.\na hi zong; MMCC huang khempeuh mimal neihsa a suah ding pen a lungsim uh nawp tuak kei lua.\nKhen : Cih ciang MMCC huang pen Mission in lei aci dan maw?\nHih thu vai in MYUM/UMM kigawm tein 7000 val bei khin acih pen amaan mah maw?\nsum bei zah gen ding thei keng\nzum vai khawl ding cih ciang a lang nih tuak khawl thukimna tawh khawl ding cih hi lo, a lang khat bek khawl cih om thei ding maw?\nMMCC huang pen Pu Kai min tawh parker gram ki bawl sim(secret) ki ci aa, tua dan hi takpi leh khawl le hang MMCC pen mimal neihsa suak ziau ding dan in ngaihsutna om thei hi lo dia ?\nKhen: Lang 2 cih ciang, taza zum pen, Tazalu in a withdraw lo ah taza khaan le taya piay in right nei lo ahih ciang ka cihna e.\nMMCC huang pen, kei teldan ah, Mission sum tawh kilei lo dan hi zaw, a bldg bel McNeilus donation hiven.\nMMCChuang pen bang sum tawh ki lei a hia ?\ntua dan maw... a paizia bangmah thei lo lua nah mah hi ing\nKhen : Nunga, taza zuma Tazalu in Ni Upadi ameng 13/1 kici laidal tetci a bawlna ah, Union sum tawh MMCC huang lei dinga Kaizadal sawl cin Union Bldg Committee minute khat 1999 July kha in UMM President address in lai bawl in Pr Memory in sign ven.\nKei hun in tua lai om ngeilo.\nMMCC pen UMM le Union sum tawh kilei hilo, kei theih naciang. Ko hun in UMM in tua ading sum pia ngei kei ve ung aw, Union in zong tua dan pia ngei kei veh aw.\nKAS bel UMM/lay/ le donation kigawm hi ven.\nPr. Chhawnna: aw hi maw\ntua hi leh mimal huang a hi ve maw\nKhen : Tua ateci lai bawl akipan kalung nuam hetlo, thuman tawh kinialtoto hileh phamawh salo e, lai zuau bawl tawm zaw zen, awilo in ken nungsawn April a Pr Memory lai khak hi veng. A copy zong na mungei maw?\nAlei lai uha, Kai Za Dal in lei, Pa Pum Za Lian puaisa semsak, puaisa man pia. Ginno tung pan tein 22 vaal tawh lei, Zomite pil nading aih leh cin, huang neipa in Tein 5 huh/khiam, Kaidal in zong amasum tein 5 si, tualo adangte pen, mimal kidong huhna tawh kigawm tein 10 val cing sak uh.\nKei president sep sungin, UMM le MYUM in Kawlpi college ding awilo thamlo in, sum pia ngeilo. KAS lam tui taih ciang, UMM in yikatar bawl nading tein 5 bek pia ngei thei bek veng aw.\nkei muhna-ah tu lai taka a thupi ka sak pen pen: a lang nihin kikum khawm in thute khempeuh hizah tawh khawl siang le hang; suakta takin Pasian na sem le hang khawvak taang ding hi ci ing.\nmu ngei keng.\nKhen : Tua cianga, Unio President sign a tetci lai bawlna uh ah, date 1998 ci, UMM president tunga laikhak dana bawltawm, in copy pen Tahan circle le Kale circle 2 pia. Tua lai a Kale circle bek om in Tahan le kale circle 2 kikhen nailo. Lai zuauphuahna ong dawk mawk. Address pia a laikhak pen UMM president hin, tualaitak UMM president kei hi veng, ken tua dan lai ngah ngei mahmahlo.\nTua mana Pr Memory kianga, ka lawm ahihkawmna tawh, ka awilohna lai kakhak, register tawh ka puak hi ven.\nAcopy na deih leh ong forward ning e,\nTua na cih pen athu hoih lua hi. Tua mana, 2007, 2008 lai-a Union ulian 3 le department dir-teng Kai Za Dal le Kei min tawh lai ka khak uh, SSD copy ka piak uh, union in bangmah ong thuklo--thu bawl behbeh aih cianga, C lam in azuitoto lel uh hi zaw.\nnang zong hong ciah in la; pension lak dong hong makaih kik in la, Topa'n cidamna hong pia incin, na ut leh pension khit ciang Thailand-ah ahi zong na utna na-ah pai zaw le cin.\nKhen : Union officer lui khat ka dot leh thu vai in Tein 7000 bei acih pen, aman, aneng atawng in gawm leng val lai zaw in teh, sum tawkna in nei mawk uh, nuam salel uh ong ci mai a.\nha ha ha ... ... dah huai sam ey ma te Sia\nKhen : Nong lunggulh na ka lung dam lua. M hi leh C hileh kikaak khinteng puahphat nopna lungsim Union makaipite le UMM ate in lunggulh takpi leh bek nasepnuam in um ing, tualo bel church politic pen cimhuailuata sa mai inga. Hihlam ah bel tawldam ven.\ni khawl theih hamtang nading ma pang khawm ni ey\ni kiho thei lungdam ey. kiho zel zel ni ey.\nKhen : Kawlgam sung nasep nuam kasak loh pen, ken la Conference status deih, union/mission in lah deihlo. Ken lah gammial phunuam, tungsiah in lah tua dan na hikhollo, banah, Mizo sung, Teddim sung, Zahau, Matu, Kachin sung kitelkhialna nengteng beisak, semkhawm, ding hanciam, makaipite in asimthama na khen kham, ki-itpih naseppihteng tawh kigaal muh dinga lungsim thapia mawk, nidanga kihokhawmteng, tazazi zum ah zuau vive tawh kikhia, nuam sakhol lo e.\nHi ei, nang na hun manlahpipi ding nong piak lung dam ing e.\nkum 57 leh kha 8 pha khin ta ingh. kum 7 leh kha 4 sem zo lai ding. Topa'n a sem zo dingin cidamna hong piak ding leh sep takpi zawh ding ka lunggulh pen hi.\nKhen : Great!\nTualeh kigual pian ni e, kei zong 56 hita.\nSia Dal Tawh Kihona\nSept 14, 2016 WED 8:57AM\nThu khat ong dong nuai lai ing ei-- Min Lwin in MMCC le KAS huang tein 5000 tawh Tazazi ah akhiatna ah, a laibawltawm uh om nai kei maw? Moe Khaing in Kale Khazaing a Sar-choh-phiat Lumuh tawh akhiatna bek adinga abawl uh dan ahia?--hitegel helzau pian keei veng aw!\nTein 5000 ah bel minlwin in mandalay court ah cian ceinlua bek hih in. Moekhine azong sarchoh phiat ding vai ah zong union com. Bawl tawm longal adang om tuan lo\nTein 5000 pen ah nang Union in huang lei dinga kasawl cihna statement ahel uh maw? Or Ngo bem in Nang le Ginno mi 4 ong taing na beh ak tua statement guang uh ahia?\nMDLy court ah Minlwin in azuaupi ciancein na ah union action ../1998 tawh u kaizadal pen en khan gin huang lei ding in kithukim hi cih president, Upper My mis.akhakna ng Memory T nathuk khinve. Tua mah bulphuh in PZLian in Church board building. Com. Action 02/1998 u kzd EKGin huang mission sum tawh lei ding in college asuah dong sazuatsataan khawm ding in kithukim cih zuaupi phuak pen uh muyin omlo ban ah union action laikhak bawltawm zong tin theilo uh. Agen a bel gen teitei uh\nTayazum ah bel ciancengchiat longal tin theilo. Original laktheilo mah. Akiciamna ah 1998 kum July 7, in union voted phuak tawm uh na theih sa hi. Memory Tun bawltawm hia tua nangawn tetci tuan thei lo uh hi. Union sum , mission sum pia khat zong kizang lo hi. Grant bawl dingin requirement teng kim sitset a ka bawl hi\nMMCC huang vai Ngaihsut ding le ong dawkkhia thu : Pr Chawnna in MMCC huang tawh kisai-a Mission makaite lunghihmawhna ahang ong dawksak hi. Tua huang pen Mission sum tawh kilei, MYUM neihsa mahsa uha, Kaizadal in a laksak bangin ngaihsun uh hi. Tua bangin angaihsut nading uhin, kua in union uliante khem hiam? Uliante in UMM Legal and Trust File sunga property list ah MMCC huang kihello cih kantello uh hiam? Hihvai ah Tazalu Pr Min Lwin, le Pr Ngo Khaw Nang; laitunga letmat thuh Pr Memory Tun le Pa Pum Za Lian-te kithukimna hihamtang ding cih pen kingaihsun thei hi.\nThumanlopi khat siksanin sum lompi tawh MMCC huang laksawmin Tazama zum ah nasem uh hi. MYUM sum tawh kilei hi, cih zuauphuah nadingin 1999 July date tawh bawltawm MYUM voted laizuau bawl uh hi. Tua voted original copy Tazazi zum ah alahtheiloh, lakngamloh uh ciangin, Pr Min Lwin in Thukhenzum ah aman mah hi, citeitei-in kiciamna( တရားရုံးက်မ္းက်ိန္လႊာ ) tawh Union Secretary in va zuaupih ongsuak hi.\nBangbang ahizongin akikhemtoto uh hia, zuauthu um, zuauphuaka anasepna munte uh ong dawk hi.


url: =Pate Ni leh Nuteek, Pateek ~ Hang Khan Lian :: ZOMI DAILY\nPate Ni leh Nuteek, Pateek ~ Hang Khan Lian\nposted on 9 May 2015 at 9:24 am Lomkholna: Article, Hangkhanlian, TuunlehZua\nNu leh Pa lo a piang leitung mihing omlo ahihman in Ipu Ipa te’n, “Singhawm suanghawm aa piang kuamah omlohi” naci uh aa, khat leh khat kithupi simding acihnopna ban ah, tua sang athuk zaw ahi, piansakna (creation), kimawkpianlo hi, ong piangsak Khat (Pasian) omhi cihna hipahhi. Theology Thuthukpi ahihi. Hih lungsim pua, hih lungsim anei, Zomite, ongpiangsak Pa’n minam khat aa ong bawlcil in, tuni tuhun a Laisingtho’ Piansakna ihsung ah ong guankhin ahihlam kilanghi.\nTuadungzui in, leitung mite’n Pate pahtawina ‘NI’ ihneihtheih pen alungdam huai mahmah ahihi. Ipianna Pate pahtawina anei hih leitung leh Vantung gambek hiding aa a angtan huai mahmah ahihi. Leitungdang te in neilo uhhi. Nute pahtawina ahihleh Vantung ah zong kibawllo in leitungbek ahihman in, amanpha mahmah cihna ahihi.\n2010, tukum in leitung aa ong kipiansak zawh kum 55 kapha aa, leitungbup tawh igenngam kei zongin Zomite lak ah, kazi kata nangawn in angahloh Pasian tungpan hamphatna Thupha lian angah ci-in kakigen ngamhi. Banghanghiam cihleh kum 55 kaphakdong kaNu leh kaPa in ong nuntaakpih, mit ciim, bilpil, lungsim pil lai aa, tuabang Thupha mikim in kingahkim khollo hi. Kei sangin ka U pii kum 62 apha pen Thupha ngahzaw hilai ahihi. Topa minthanna hita hen.\nKhatvei, Tedim ah khualam papi meltheih khat tawh kaki ho kha aa, “Nang zong nanaupangte, USA aa om khat om hilo ahia?” kacihleh, “Ommah hiven tuate khakuun huai lel, khakham veina hilel ee, genvet ding hikei” ong cihsan aa kakan kikkik leh, asawtnailo lai in India lam tawn in ongciah aa aPa kiang kihillo, baanglo in, azi leh atate’ omna Kawlpi delhsuk suak ci-in katheihi. Khakuun huai takpi kasahi.\nKhatvei mah Singapore zatopi ah cina gimsimsim khat kaveh leh, kacina vehpa ong gim, ong kipan tawm biangbuangin, abei kuanciang, “KaNu leh kaPa tung nathum sak un, ong ci aa, “Tuni dong sumlepaai bangmah puak zolo hi’ng” ongcihi. Ka lungsim sung ah, gamdang aa sum thalawh aa tutanvei om, NulePa tung dangkasan peekkhat zong puaknailo cihbel thuum aa patvet ding zong hikei, Kawlte’n, “Leitung gik tuamsaklel, kimanna neilo” acihte nahihman in asi hakzaw hiteh kaci simsimhi.\n1970 pawlmah in Zomi sumbawl masa khat khanglaipi in ong sivat aa, sigalte kiho sim kazak ciang ahiding mah hi kacihtha ongsuak hi. Amah pen a innkuan sung vuah, sum muthei pen ahihna tawh kizui in aNu, aPa leh asanggam a-u, anaute tung ah kiphasak mahmah, simmawh mahmah hihtuak aa, heh nading zongden in, ahehciang, Zongeina zong ahihetlo Kawlte hehciang aa kisimmawhna aa azat uh azummawh nangawn aNu, aPa mai ah leemngam hihtuakhi. Ipianna iNu, iPa mai aa zummawh lakngam mipa bel iplah huai hetlo mawk mahhi.\nHihbang aa thusia theihsunsun, tuahkhak sunsun ikaihkhopna in hici gamtat kha hetkei ni ikicih nopman ahihi.\nKhatvei mah Singapore pan aa ciah tangvalno khat, Ygn atunteh, khualzinna tawh gim, ihmut cimlo ahihman in, tutphah zal tung kingam (lum) kawm, mitsi kawm leh akhe khaam hiding hiven akhe asanglam ngato kawm in, innlam aa om aPa phone tawh hopih aa, tua laitak naupang te’n, gamdang pan aa ma’ camera ken mah tawh maan (photo) nala kha uhhi. Innlam aNu leh aPa kiang tung, avanpuakteng leh a maan (photo) puakteng vel ngeingai a om laitak un, Ygn atun ni aa aPa tawh akiho laitak aa a omdan aPa’n amuhteh, “Suan Kim, hih Ygn nong tunni aa kei tawh ihkiho laitak aa na omdan maw?” ci-in dongpah aa maan sung ah ani, anai kigelh himawk ahihman in nialtheih omlo hihtuakhi.\nA Pa lupna khansung lutpah liana, aNu aa kipan a unau teng un athuum takteh, “Nidangciang kei kahi aa, naNu ahizongin, nagei ah ka om uh aa ka om kei-uh zongin, ihkiho aa, ko tawh kisai kizopna khatpeuh nasep, nabawl uhteh hibang tutdan, khawldan za nuamlo hi’ng, ko, note’ hiciciang aa hopih ding hilo hi-ung, lungsim takpi tawh nong hopih nop kei uhleh ong hopih dah zaw un” kici pah uh hihtuakhi. Hi kasa mahmah hi. NulehPa muhna bek aa kihoihsak ding hizenzen lohi. Nu leh Pa lungkimna sum leh paai zong na hikhin pah khollo mawk mahhi. Avaang uh tanding ahihi.\nKa Upipa kum 62 aphaak ciang nasep tawlnga aa, “Kei pen ka tate kazon, kavaakna in katha kangal beitahi. Tua ahihman in ka tate ading Pa hoih kakici theihi. Ahihhang kaNu leh kaPa ii tapa hoih kahih nading in ta hoih kaneih kisam hi” ci aa, hi kasa mahmahhi. Pa hoih hihding athupit mahbangin tahoih hihding thupi zaw laihi.\nNute, Pate pahtawi icih pen amau pahtawi ihi kei aa ei leh ei kipahtawi ihi zaw hi. Khatguak nasep hilohi.\nKhatvei, sang aa sang sia ka sep lai, sangnaupangte khat in ak gualno khat ong puak aa, nuamlua kahihman in kakhawi leh khanih, khathum khitteh ong tui hi. A tui masa nambat “1” ci-in kaciamtehhi. Azingteh khat ong tui leuleu in “2” ci-in kaciamtehhi. Athumna ong tuiteh, akhatna leh anihna la in, kaNu leh kaPa akhatna pia in, ka Panote nupa anihna kapia uhhi. Alungdam dan uh ka mangngilh thei keihi. Aktui tang 100 lei in kapia zongin tua zah in nuamlo ding uhhi. Ne le uh zong khamtaak ahilo aktui pum khat hang aa anuamna uhpen, a aktui hilo in “athu” ahihi.\nTua ahihman in, ZIS kikhopna ah tukum Nute’ Ni in, “INu, iPate pe’n anlim tuilim tawh nungta hizenzen lo-in, “huih” tawh anungta ahihi” kacihi. Ong kinuihsan hi. Ngaihsun kikkik hi lehang NulehPa lungdamna pen, sumlehpaai neih leh lam hikhin khollo in, athu hi aa huih ahihi. Khemna huih hilo in zahtaakna, pii bawlna, itna huih ahihi. Ahamsa hihetlo hi.\nKawlte paunaak ah, “Nupa kop khat in ta 1000 vaak zo aa, ta 1000 in Nu leh Pa kop khat vaak zolo uhhi” naci hi.\nZomi ulehnau kong hanthot nop in, “NaNuteek, naPateek neekding nazi nata tawh kisut liang mah in nakhen khiat kei leh bangmah napia zo ngeikei dinghi”. Hihbang kacih ciang ihzi ihta in pia nuamlo, gitloh sakna hilo in tuazah dong aa thupi ngaihsutding kacihnopna ahihi.\nZomi pasal pawlkhat in asung, apu (azi’ nu leh pa) pen Nu leh Pa in simlo in etding ngaihsunlo, zi lel akicihding patauh ngaihsutkha uhhi. Ngaihsut khialhna lian mahmah ahihi.\nNuteek, Pateek bangmah sem zo nawnlote, ei atu, ata te’n en kei lehang kua’n en aa ummawk ihihiam? Tuate neek ding dawnding, vaihawmsak kei lehang kua’n vaihawm sak aa um ihihiam?\nGamdang ah sum thalawh in ka om aa, kha sum kasan aa kipan kaNu, kaPa kakhakdenhi. Zong akisim theipian kahihi. Khatvei inn lam ciah in Nuteek, Pateek tawh tawmvei ka omleh, ihNu, ihPa te ateek uhteh agenhak zia uh kigen theilo hi. Ei zong teek in ihkum tamleh akituaci luading ahihi. Anneek ding nanagwn ne nuampaklo in zolzol akuul uh nahimawkhi. Tuatawh kizom in kangaihsutna ong kilamdangsak lianhi. Azenzen in kaNu kaPa in, “Zinkhia nawn ke’nla ko ong ompih in” ongci hileh bangtanvei kithuah in, kangeek bawl zotam ci-in kei leh kei kakidonghi.\nKei pen kasanggam numei nih kaNu, kaPa keemding omthei aa, tuate thupitna, alungsim duaiziate uh kei sumkhak sang thupi zaw ahihna kaphawk phaphahi. Tuate hang aa kaNu, kaPa tutanvei anungta na hizaw aa kei sum khak hang nahihetlo zawhi. Kei pen sum thalawh kahihman aa sumkhak kahi aa, kasanggamte pen sum ngahtaleh ngahtakei leh Nu leh Pa keem ahi uhhi.\nZomi ulehnau, innlam aa ihNuteek, ihPateek ong kepsak, ihsanggam, ihzi, ihta te ei sumzong paaizong tesang thupi zaw kaanlai ahihlam mangngilhkha hetloding hihang. Adiakdiak ei pasalte kipasal sakna anuihzaak huaipi nahi mawkhi.\nKhatvei, nasepna pan ciah, kasung nuamlo, ka awnghawh thasuakkawm in inn katunghi. Ka Nu’n ong dawn aa ka kiho kawmkawm un, ka omdan man saphalo hiding hiven, “Na dailen tha suak ahia?” ongci aa, “Hidihdih veh aw” kacihi. Ka tate’n lamdangsa mahmah uh aa, “Pi, nang bangci theih nahia?” ci-in dong ngeingai uhhi. Ka Nu’n atute kiang ah, “Leltak, nasuahtung vuakipan, mitkhahlo aa ih ong et gige hiven, na omdan uh en lehang akithei lel veleh” cihsan aa, atu te’n lamdangsa mahmah in, “Pi, nang na tate it taktak ciai” ci-in nui ngeingai uhhi.\nIhNu iPa te’n hawmthawhna tawh mitkhahlo aa ong encik gige ahih man in, ong tel mahmah uh himawkhi. I hihbangbang ong naak tel lua mahmah ahihi. Sum zong paai zongin ih omciang, amau khutsung ah ih-ap lohhang ihngahzah athei lua mahmah uh nahi aa, hop noploh man, piak noploh man aa angahlo kineih khakding hilohi. Thei lua mahmah mawk uhhi.\nNulehPa ahai mahmah zongin tate khem zawhding hilo aa, atheilo akineihbek uh ahihi. Tua pen akheemsawm tate ading gu suakhi. Khemtawh patkhak vetding nahihetlohi.\nZomi ulehnau in tuni aa kipan ihNuteek, ihPateek zahtaak, thupi bawl, it, khemsawm hetlo in lungkim sakding hanciam ding hihang. Khansauna Thupha ahihi. Adiakdiak gamdang ihtunteh, gamdangte tatzia in ta mawklo in, ih Zongeina limcite khahsuah loding hihang. Nu leh Pa ompih aa, vaaka a zawng omnailohi. Nasep manlah in Nu leh Pa ompih manlo, Piteek, Puteek kepna ah puakziau cihte zuaupi hi aa, puaksawm kei peuh lehang tua hangin puuksi hetlo ding hihang.\nTuni aa Nuteek, Pateek limbawllo khat in nateekteh ong kilim bawlding lam-en kha kei in. Ihvawh bangtek in atding hihang.\nZongeina ah, Nuteek, Pateek pen upen, innluahte etding vilding kisa kha aa hizenzen tuanlo hi. Nuteek, Pateek pen ta ihihnaakleh etding hi aa, uzaw, innluah cih gengenloh, numei, pasal kikhen ding thu hilohi. Ta ihihnaakleh etding ahihi. Tam ngahte’n tam etzo ding aa tawm ngahte’n tawm etzo dinghi. Thupha akibang ngahciatding ahihi. Etzawhzah athupi hilo aa etnopna lungsim athupi ahihi.\nNu leh Pa akhasia saklodingin Pasian in ong siamciat tahen.\n(Hih kalaigelh tawh Nu leh Pa a en, avaak, azahtaak, a it khempeuh zahtaakna kapiak ban ah, pianna Nu leh Pa taang a cimawh genthei bangmah asem zo nawnlo ihBiakna Siamasate leh Siate nusiatsa a Zite huhna apia, nisim ankuang a umkhawm ZIS pawlmitetung lungdamna kako hi.)\nHih ihPi, ihPute agilvah, akhangno suah masiah, ih Zogam khangno suah in, alei hoih ngeilo dinghi. Hang Khan Lian\nPrevious: Nute Ni Phawkna ~ Thanglam Pau\nNext: Ahaute’n anutek, apatek, Nursing Home ah koih uh ~ Hau Za Cin\nAwn Pau says\n16 June 2019 at 8:40 am\nNa laigelh ngaihsut tawm (fiction) hi lo in a taktak mah tuahkhak thu vive hi mawk ahih manin, hoih taktak mah ei. Khangnote’n nuntak pih ta hen o!\nLeave a Reply to Awn Pau Cancel reply\nZIUSA Genvai: Mithak sanna July sung ni (7) bek omlai\nKum 15 mi bekin NASA te leh Pentagon te thusim Hack sak ~ TK Lian\nZawhngeu lamdang khatsuak: maitang 2 leh mittang 3 nei\nZomi cih minam ommah ei ~ Tual Khan Suan


url: =Video: Highway tungah mawtaw Tyre khat kikhuk in mawtaw 2 dengkha :: ZOMI DAILY\nposted on 13 March 2018 at 8:53 pm Lomkholna: Malaysia, News, Sawltak, World\nVideo: Highway lamzikpi tungah mawtaw Tyre khat kikhuk in mawtaw 2 dengkha\nMalaysia, Johor, Kluang District sung aom Highway lamzikpi khatah mawtaw pei “Tyre” golpikhat amahguak kikhuk valval in mawtaw 2 nawksiagawp hi. Tuaban ah tua mawtaw 2 tungah atuang mi 3 te denglum dektak hi.\nHih tuahsiatna apian laitak mawtaw khat ii Dashcam Video panin Record kibawlkha hi. Video sungah mawtaw Tyre khat amahguak in kikhuk valval in, Video akizaihna mawtaw pen denkhalian hi.\nUpmawh hetloh laitak in mawtaw Tyre guak akikhukphei himawk ahih manin, mawtaw ahawlpa inzong kihem manlo in kiphusuk khapahlian hi. Tua mawtaw pei pen Lorry mawtawpi te ii Tyre hisawnsawn a, anawkkhak mawtaw tezong limsiat mahmah hi.\nVideo: A STRAY tyre rolling down a highway in Kluang, Johor, at a high velocity, smashed into two cars and nearly killed three motorists on March 7.\nHih Tyre Accident tuahsiatna pen abeisa March 07 ni in thupiang kici a, Facebook tungah ki khahkhia hi. Tua Video pen Facebook user Ah Boon akici khatin Monday ni in a Upload hi a, ki limet mahmah in 1 Million Views valkhintham hi. Social Media tuamtuam ah kithehzakziau hi.\nTua mawtaw Tyre pen Video akizaihna mawtaw anawkkhak khitciangin khawlpah nailo in, anungah mawtaw adangkhatzong nawkkha leuleu cihi. Tua mawtaw sungah ahawlpa leh Passenger khat atuang hi a, tuatezong anih un asihloh hangin nakliam mahmah uh kici hi. Tuahsiat nopciang ahilek khat himawk hi. Sawltak #zomidaily\nPrevious: Malaysia, Kuala Kangsar ah Operasi 2 vei lut, mi 37 kiman, Myanmar zong kihel\nNext: President Trump in anaseppih Tillerson (Secretary of State) nasep khawlsak\nPianpih Pau tawh Pasian Biak\nTate it dan zong siamkul hiveh aw ~ Rev. Thang Do Khen


url: =ZAM Thupuak :: 10 July 2016 :: ZOMI DAILY\nPILVAN HUAI KUALA LUMPUR THUTHANG\nKL Sentral Station pan meileng tawh Airport apai te Checking ki limbawlding : Malaysia Kuala Lumpur International Airport panin alengkhiading apai pawlkhat in Taxi leh mawtaw te zattaang in meileng zong azang ki omthei hi. Tulaitak migilo te gamtatsawmna panin kidaltheih nadingin KL Sentral meileng Station pan KLIA leh KLIA2 Airport zuanin apai Passengers khempeuh Security Checking kibawlding cih Bernama News in pulak khia hi.\nTransport Minister Datuk Seri Liow Tiong Lai in agenna ah khualzinding te ii Bag khempeuh Sensor leh Scanning Machine tetawh hoihtak in ki Check ding cihi.KL Sentral Station bekthamlo, Malaysia gamsung lutna in akizang Entry Points tuamtuam ahi Airports, Train Stations leh Sea Ports tuamtuamte ahzong Security nasiatak in kikoihding cihzong genkhia hi. Hihpen migilo te’n Malaysia leh Indonesia gamsung te ah ngongtatding geelna om cih aki theihmanin Security nasiatak in akiging uh ahihi.\nTulaitak ahihleh KL Sentral Station pen bangmah alauhuai cih hipahlo in, patauhluatding hilo hi acihsam uhhang in hih migilo te gamtat theihnading in aki ummawh munte pelhleng ei adingin hoihpenzaw khatheiding ahih manin, hih thuthang amukhempeuh in nalawm nagual te na gensawn un.Tuaban ah UN Card aneilo tezong hih KL Sentral kuamteng nawk khaklohding hoihzaw khading hi. ZD Sawltak #zomidaily\nRev. Thang Ngaih Sian\nleh Sianu Ning Zam Niang te nupa, Kawlpi Galilee Pawlpi AG sia te ZAM zum ah thungetna te hong neihsak ban ah zumtawh ZAM tawh pankhopna in sumtang mahmah zong hong piakhia a hihman genzawhloh lungdamna ih pulak hi. A mau khamkhua pen Tauleng hi. Topan a zah tampi in hong thukkik sak tahen.\nRev. Zam Khat Kham Ph.D. ZAM Zum Ah\nEBC Kuala Lumpur Crusade Speaker Sia Khampi in Zeisu Khazih sungah Piangthak khinsa ih hihnak leh bawngnawisuukpa leh Pasian taumai a thugenpa pen Pasian muhna ah a kibang a hihlam na mangngilh kei un cih tawh ZAM palai te thapiakna hong neih ban ah ZAM zumpi Zomite phualpi ahih tawntung na ding deihsak thungetna zong hong neihsak hi. Siapa pen a etteh huai mahmah na ah Ph.D. Course Language 5 tawh kum 7 sung a sin khin ciang 2016 May kha Graduation zophet a USA pan hong ciah hi. Topan Zomite a ding hong zatsak semsem ta hen.\nPr. Lal Lian Vela\nBapi khua, Munlai ZBC Bawlpi kem Siapa in Zomi te veina lianpi tawh ZAM zum pansan in thungetna hong neihsak bekthamloin ZAM zum ah thungetna te hong neihsak theih ban ah zumtawh pankhopna in sumtang mahmah zong hong piakhia a hihman genzawhloh lungdamna ih pulak hi. Topan a zah tampi in hong thukkik sak tahen.\nNa UN vai lunghimawh in kannop dotnop khat peuhpeuh nanei hiam? UN Department tuamtuam ah lai gelhsaknop naneihleh ZAM Member te ading in pekkhat zong manngenlo in ZAM zumpan lai ki gelhsak theiden hi.\nSia Hauthang@ Zomi Media\nTuteng lamkal block om in kiman ziauziau tulnih valta tawh kitan sak in imite kidawp theih tawp kidawm leh hoih ding zasak tek ni KLang pan KL zuan ding te nisim bus Asiajaya khen khit University hospital ngei pan nisim zing nai 8 pan kipan check den uhhi. Atamzaw bel Bagala te leh permit neilo te kaiden uh hi.\nRHB Insurance kilei thei Lai : ZAM zum ah nisim in Insurance kilei thei lai ahihmanin na cinat ma in lei mengmeng in UN Card nei na hih leh.\nRest In Peace (RIP) :\nTg. Cin Sawm Khual-Kum (17) pen Heilei khua a teng Pa Ngo Khan Kap leh Nu Gin Kaang te sungpan a piang unau 3 sungpan a 2 na hi in, vai tuamtuam hangin Malaysia hong tung hi. Tg. Khualpi pen kalsung natna hangin 27/06/2016 ni in Klang Zatopi pan hong beisan hi. Amah pen Shalom Church Songailung ah pawlpi member khat hi. 29/06/2016 in Klang Mehru RC han ah picing takin han kitang sak thei hi.\nA nusiat a innkuan pih te tawh kibangin ZAM zumpi pan in dahpihna ihpulaak hi. Alamdang Topa’ Khasiangtho in a it a innkuanpih te hong makaih sak den tahen. Amen.\nKimat kihen na tuahkhak leh:\nZAM member te kimat kihen na tuahkhak ma un Sia Tuangpu: 016 254 4093, Sia Go Mang: 018 202 1216 Ph. No. te kem khol/lotngah in.\nZato na paiciang Address kisam :\nHospital ahih keileh Clinic khat peuhpeuh napai ciangin tulaitak na omna Address kisam tawntung ahih manin, aki gingsa in omgige in. Address cihciang in avengmin bek hilo a, inn Khan nambat, dawlbangzahna, lampimin leh pin code cihte hi a, natheih keileh na tui /mei bil te tungah en in. Na telcian zawhkei leh tua bill te khat keng pah in.\nHawhna ciahna ah kidawm ni:\nMalaysia ah kimat kihen veng nai het lo hi cih phawk tawntung in. UN Card na neih manin lungmuang pah kei in.\nUN Card nei a kiman tudong a kitan thei nai lo honkhat om uh hi. UN Card neite zong kiman ahileh a neilote kidop huai zawkaan lai hi. Hong kiman khin leh vaisah mahmah ta hi cih phawk in, hawhna ciahna ah kidawm in pilvaang tek ni. mahmah ni. Mat leh hen ih tuah lohna dingin thungen tangtang ni.”Care and deligence bring luck.”\nUN ten mipawl khat sam kik :\nThong pan UN ngah pawl SVP team tawh interview khitciang a card kipia nonlo te UN ten SMS tawh sap kik nei a hih manin Card hong kitengsak,laksak,piak kik nonloh pawl nahih leh UN zum ah zingsang 11am –1pm kikal lapsawm in la, UN card kipia nonlo te bangci bangin hong panpih thei ding nahi uhhiam ci-in va dong in.Pawlkhat te’n lungdam mahmah sa in kiciah sak hi. Nang zong va kisin in.\nZOLAI SIMBU :\nZogam mipil,miliante laisinna bulpi Zolai Simbu Tanlang – Tanli dong leh namkimbu ,Zolai gualhzia -Zolai Grammar tawh a kithuah laibu hoih mahmah khat RM 30 tawh ZAM zumpan kilei thei hi.\nA ZANGH DING OM A HIH MANIN PIA ZAW :\nMalaysia zomi genvai kipawlna (ZSM) ah na kihel naikei leh tu a Malaysia leitang pan hong nusia Zomi luang 18 te sungah nang panpihna leh gaalna a piakhia/kihel nailo na na hihlam kiphawk in. Malaysia ah a luangphum nuam a hong kuan kuamah om lo hi. Na zat kuan ciang bekin pia ken la, a zangh ding om a hihman in pia zaw in. “God helps those who help themselves”…\nPrevious: Dahna Pulakna : Mangpha Pa Derrick Ngo Dal Tongseal\nNext: Taiwan gamsung ah Typhoon huihpi nasiatak in nung\nNuihna in Cidamna hi


url: =Indonesia, Bandung City ah Bomb puakkham in khuasung buaigawp ~ ZD :: ZOMI DAILY\nposted on 27 February 2017 at 5:13 pm UTC+9:30 Lomkholna: Indonesia, News, Sawltak, World\nIndonesia, Bandung City sung aom Park khatah Monday (Feb 27) ni in Bomb puakkham in, apuakkham sakpa Government Office sungah lut in palik tetawh kikaptuah uh cih AFP News pan kiza hi. Bandung City pen Indonesia, Java Island tuikulhtung aom khuathupi mahmahkhat hi a, hih buaina pen migilo te bawlsiatnopna hiding ci’n kigen hi.\n“Terror Network” tawh kizopna omding ci’n thunei te’n gen uh a, Bomb puakkhamsakpa zong Police tetawh naikhat sungbang aki kapkhit uhciang in mankhiazo uhhi.\nHih Bomb apuakkhampen Pressure Cooker anhuanna tawh akibawltawm Bomb namte hi a, a puakkhamsakpa pen kumpi zumsung khatah lutsuk hi ci’n thunei te’n Report ah genkhia uhhi.\nTua migilopa in Government Building zong meitawh halsak hi. Local police chief Anton Charliyan in agenkhiatna ah innpisung aom mipi te aliam kuamah omlo ci a, Building sungah aom khempeuh amanlang in ki pusuaksak cihi.\nMigilopa tawh thukimna bawlding, Negotiate bawlding in kihanciam himahleh Building pen meitawh hong halmawk hi ci’n Police Chief in genbeh hi.\nHihpa pen Terrorist Network pan hiding hi ci’n genkhia himahleh akician in genbehna neilo hi.\nNational Police Chief Tito Karnavian in Metro TV Channel ah agenkhiatna ah tua migilopa pen Java Police te’n thautawh agil kapkha ahih manin, sikhinta cih pulakna neihi.\nAki kapliamkhit ciangin Bhayangkara Hospital lamah kipuak a, zato tungmanlo in lamkal ah asi ahihi.\nBomb puakkhapna munah atheikha khat ii genna ah zingsanglam 8:30am hunpawl in Pandawa Park ah Motorcycle khattawh minih kiten in kilehkawikawi uh cihi. Khatpa in anungah Backpack thungip khat pua a, anih un muanmawhhuai simthamleh kilawm ci’n genkhia cihi.\nTua tegelmah in Bomb pen Pandawa Park sungah akoihkhit uhciang in puakkham a, agei aom te’nzong tuate matsawm in nadelh uh cihi. Motorcycle ahawlpa pen Motorcycle tawh taisuak a, anungah atuangpa pen ageinai aom Government Building sungah alut cihi.\nIndonesia gampen leitung ah Muslim atampenpen na gamkhat hi a, Islamic Militancy tetawhzong buaiden uhhi. Abeisa kum 15 laipek akipan gamsung ah ngongtatna tampi piangkhin a, adiakdiak in 2002 kum Bali Bomb pen huaisia phadiak hi. Bali kici tuikulh tungah Bomb apuakkhamlai in mi 202 takin sihlawh uhhi. Asi atamzaw pen gamdangmi Foreign Tourists vive hizaw uhhi. ZD Sawltak #zomidaily\nPrevious: Pu Thang Khan Gin leh apawlte Campaign ah lawhcing mahmah ~ Pu Go Sawm Khup\nNext: Asinuam numei khat luisung atuahleh thaulua ahih manin tuisung ah tumtheilo ~ ZD


url: =Josef Miligui: TCM - Lung - Wind-heat affects the Lung (eBook epub) - bei eBook.de\nE233 TCM - Lung - Wind-heat affects the Lung.\nTitel: TCM - Lung - Wind-heat affects the Lung\n20. Februar 2020 - epub eBook - 24 Seiten\nKundenbewertungen zu Josef Miligui „TCM - Lung - Wind-heat affects the Lung“\nSchreiben Sie eine Bewertung für: TCM - Lung - Wind-heat affects the Lung


url: =ZOGAM GOVERNMENT ROAD MAP FOR ZOMI STABILIZATION A Platform for Worldwide Zomi | Tg. Lian Than Tuang (Tuang) A sung aa om thute : ~~~~~~~~~~~~~~~~ THU MASA ZOGAM GOVERNMENT 1. ZOMI INNPI 1.1 LZI - Leitungbup Zomi Innkuan (COMMUNITY) (a) Zomi Innkuan Khempeuh (b) Khua Kipawlna Khempeuh 1.2 GZA - Global Zomi Alliance (JUDICIAL) 1.3 TNT - THUNEITE (EXECUTIVE) 1.4 ZNCM - Zomi National Council of Myanmar (LEGISLATIVE) Departments (a) Zomi Students Union (b) Zomi Youth Union (c) Zomi Women Union (d) Zomi Religious Union (e) Zomi Education Union (f) Zomi Employees and Workers Union (g) Zomi Human Rights Watch (h) Zomi Media and Entertainment Department (i) Zomi Sport and Cultural Department Committees (a) ZNCM EC (b) Projects and Budgets (c) Checking and Reports (d) Rules and Laws (e) Festivals (f) Social and Diplomatic (g) Emergency 2. NGEINA 2.1 SIGNS (a) Emblems (b) Flags (c) Seals 2.2 Ni (a) Zopuan Silhkhop Ni (Feb 01) (b) Zomi Nam Ni & Zomi Assembly (Feb 20 - 23) (c) Sialsawm (April) (d) Zolumpic & Khuado (Oct 10 - 20) 2.3 NGEINA (a) Zopuan (b) Zovanzatte (c) Zoan (d) Zongeinate 3. PROJECTS 3.1 FM 3.2 TV 3.3 LAIBU 4. DEVELOPMENT 4.1 MUSEUM (CULTURE & CIVILIZATION) 4.2 HISTORICAL PLACES 4.3 TOURISTS ATTRACTIONS 5. EVENTS 5.1 ZOMI ASSEMBLY 5.2 ZOLYMPIC Graph Summary LZI GZA TNT ZNCM\nSalvaSalva Road Map for Zomi Stablization per dopo\nTawmging Beh Khang Laibu A Nihna\nGod's Purpose. LAST 5_00(1)\nTEDIM LABU (TIDDIM HYMN BOOK) TONIC SOLFA NOTATION\nGal at Ions\nZIUSA Newsletter - 01-2017 Oct 30\nZYA Weekly News, Feb 24, 2017 PDF\nSocial Entry Visa\nZYA Weekly News, Feb 17, 2017\nCURRICULUM VITAE Kham Khan Suan Hausing, PhD\nZogam Lapi (Zomi National Anthem).\nChin National Day Background History\nZYA Weekly News Feb 10, 2017 (Lom 7, hawm 6 na)\nZYA Weekly News Feb 3, 2017 (Lom 7, Hawm 5 na)\nLeitung Lungdam, Topa Hong Pai (Joy to the World). Christian Hymn-te’ Tangthu. Agelh – Zam Khat Kham\nLungsim Tawng Hong en Pasian. Agelh - GSPau\nROAD MAP FOR ZOMI STABILIZATION\nA Platform for Worldwide Zomi | Tg. Lian Than Tuang (Tuang)\nTHU MASA............................................................................................................................................... 3\nZOGAM GOVERNMENT ........................................................................................................................... 4\n1. ZOMI INNPI ......................................................................................................................................... 4\n1.1 LZI - Leitungbup Zomi Innkuan (COMMUNITY) ............................................................................. 4\n(a) Zomi Innkuan Khempeuh .................................................................................................... 4\n(b) Khua Kipawlna Khempeuh .................................................................................................. 4\n1.2 GZA - Global Zomi Alliance (JUDICIAL) .......................................................................................... 5\n1.3 TNT - THUNEITE (EXECUTIVE)........................................................................................................ 6\n1.4 ZNCM - Zomi National Council of Myanmar (LEGISLATIVE) .......................................................... 6\nDepartments ................................................................................................................................... 6\n(a) Zomi Students Union........................................................................................................... 6\n(b) Zomi Youth Union ............................................................................................................... 7\n(c) Zomi Women Union ............................................................................................................ 7\n(d) Zomi Religious Union .......................................................................................................... 8\n(e) Zomi Education Union ......................................................................................................... 8\n(f) Zomi Employees and Workers Union...................................................................................... 8\n(g) Zomi Human Rights Watch ................................................................................................. 8\n(h) Zomi Media and Entertainment Department ..................................................................... 9\n(i) Zomi Sport and Cultural Department ..................................................................................... 9\nCommittees ................................................................................................................................... 10\n(a) ZNCM EC............................................................................................................................ 10\n(b) Projects and Budgets ........................................................................................................ 10\n(c) Checking and Reports ....................................................................................................... 10\n(d) Rules and Laws .................................................................................................................. 10\n(e) Festivals ............................................................................................................................. 10\n(f) Social and Diplomatic ............................................................................................................ 11\n(g) Emergency......................................................................................................................... 11\n2. NGEINA.............................................................................................................................................. 11\n2.1 SIGNS ........................................................................................................................................... 12\n(a) Emblems .................................................................................................................................. 12\n(b) Flags ......................................................................................................................................... 12\n(c) Seals ......................................................................................................................................... 12\n2.2 Ni ................................................................................................................................................. 12\n(a) Zopuan Silhkhop Ni (Feb 01) .................................................................................................... 12\n(b) Zomi Nam Ni & Zomi Assembly (Feb 20 - 23) .......................................................................... 12\n(c) Sialsawm (April) ....................................................................................................................... 12\n(d) Zolumpic & Khuado (Oct 10 - 20) ............................................................................................ 13\n2.3 NGEINA........................................................................................................................................ 13\n(a) Zopuan ..................................................................................................................................... 13\n(b) Zovanzatte ............................................................................................................................... 13\n(c) Zoan.......................................................................................................................................... 13\n(d) Zongeinate ............................................................................................................................... 13\n3. PROJECTS........................................................................................................................................... 14\n3.1 FM ............................................................................................................................................... 14\n3.2 TV ................................................................................................................................................ 14\n3.3 LAIBU ........................................................................................................................................... 15\n4. DEVELOPMENT.................................................................................................................................. 17\n4.1 MUSEUM (CULTURE & CIVILIZATION)......................................................................................... 17\n4.2 HISTORICAL PLACES .................................................................................................................... 17\n4.3 TOURISTS ATTRACTIONS ............................................................................................................. 17\n5. EVENTS .............................................................................................................................................. 17\n5.1 ZOMI ASSEMBLY.......................................................................................................................... 17\n5.2 ZOLYMPIC .................................................................................................................................... 17\nGraph .................................................................................................................................................... 18\nSummary ............................................................................................................................................... 19\nLZI ...................................................................................................................................................... 19\nGZA .................................................................................................................................................... 19\nTNT .................................................................................................................................................... 19\nZNCM ................................................................................................................................................ 19\nHih sung aa thute pen, tu leh tu aa piang pah ding cihna hilo hi. Kum 5 pan kum 10 sungin a\npiang zo thei thu bel a hihi. Kipawlna omsate bei sak nading zongh hilo hi. Kipawlna omsate\ndem bawl nading zongh hilo hi. Kipawlna omsa tampite khuituahna hi. A hizelzul mipite leh\nkipawlna tuamtuam tampite tui bang gawmtuah in luankhop theih nading lunggulhna a hihi.\nMinam sung ah kalsuanzia kilamzia khat siangtak leh kiteltak in mu thei aa, nasepziate\nmabaante a ki ngaihsut siam theih nading deihna a hihi. Namdangte tawh kizopna ah lawng\nkhat in gingkhawm thei aa aw(voice) ngaih I neih nading deihna a hihi.\nKipawlna kim, biakna, minam vai a hizong Zomi sung ah makai ding a ut, a sawm, a sem\nlaitak a kuama peuh in hih road map mitsuankawm sa in thu ngaihsun, vaihawm, kalsuan\nhuai hi. Hih sung aa bangin hong piang thei hileh, khangthak tading mabaan khun\ndimdiamsa suak hi. Zomi khat in a tuntunna pan a gam leh a minam aa ding, a tawm a tam\nma a pan theih nading lampi sialsaksa suak hi. Kipawlna System, mapanna Frame pi khat I\nneih khitciang ut bangbangin kipawlna phuan ziauziau cih bangte hong tawmtuam mahmah\nding hi. Banghang hiam cih leh hih platform pi tawh kizomlo nasepna leh kipawlna peuhmah\nZomi Zogam sung ah hong thahatlo lel ding aa, damdam in a mah leh a mah in ong beibei lel\nding hi. Tua pan in minam khat in dinkhopna pen khauhtak aa hong solid thei pan ding hi.\nHih kilamzia frame pi sung ah check and balance tawh a lekkim theithei in a om nading ki\nngaihsun hi. A lianpen pan a neupen, Zogam sung leh gam pua a kuama ciat kizopkim\ndimdiam theih nading bulphuh in kibawl hi.\nNote: Hih pen constitution pi dan hilo hi. Kigawmkhopzia ding leh kalsuanzia ding, i minam\nin I mitsuan bang hi aa, i manawhna koilam, I paina koilai tungta cihte I kitheih nading a hihi.\nHih teng a kilamkhop khitciang, constitution leh a dang a kisam bangbang vaikhawmna,\nlunggeel khopnate nuam mahmah pan ding hi.\nZogam Government Cabinet ding pen LZI, GZA leh THUNEITE pan mi 2 ta tek hi ding aa,\nZNCM nuai aa Unions, ZHRW leh Departments pan mi 1 ta tek hi ding hi. A kigawm gai in\nmi 15 pha ding uhhi. Hih kilamkhopnapi a om khitciang, minam sung, gam sung ah a\nkisam om bangbang vaihawmna, geelna, senate hong nuam pan ding aa, kithahat in\nkimazang zo pan ding hi.\nHih Zogam Government Cabinet pen bang siksan in kilam ding aa, bang tungtawn in\nZogam Government kisuak thei ding cihte a nuai aa bangin kimu thei hi.\n1. ZOMI INNPI\n1.1 LZI - Leitungbup Zomi Innkuan (COMMUNITY)\n(a) Zomi Innkuan Khempeuh\nMyanmar gam pua mun tampi ah Zomite kiteng ngeingai in kipawlna tuamtuam tampi om\nhi. Tuate lak pan “Zomi Innkuan” cih min tawh kipawlna pen, gamkim phial ah om khin aa\nzattang kipawlna min cih theih hong suakta hi. “Leitungbup Zomi Innkuan” cih kiphutkhia\nzokhin a hihman in, gam tuamtuam aa om Zomi Innkuan kipawlna peuhmah hih LZI ah tui\nbang kigawmin kizom kikawm aa luankhop theih ding bek ii sap hita hi.\n(b) Khua Kipawlna Khempeuh\nhi. Tuate lak pan mimal kim khatciat ii pelh theihloh pian a hi, khua kipawlna pen, khuapih\nmimal tamna mun ciat ah kiphuan kim tek pian hi. A hizongin Zomi Innkuan kipawlna\nkhempeuh LZI umbrella khat nuai ah a omkhop theih ding bangin, khua kipawlna\ntuamtuamte a omkhop theih nading umbrella system khat hong piankhiat zawh ding pen,\nlampi omlo phial hi.\nTua a hihman in, tua khua kipawlnate pen a omna vua Zomi Innkuan tawh kizom tangtangin\ntua khua aa Zomi Innkuan pen zongh LZI tawh kizop tangtang leh khua kipawlnate zongh LZI\numbrella khat nuai ah kiomkhawm thei hong suak ding hi.\nNote: Khua kipawlnate pen kham theih omlo a hihman in, tua bang aa khuamin,\nnamke min tuamtuam tawh kipawlnate pen Zomi min nuai ah ah khum thei aa gam\nleh minam ii thahatna hong suah nading I zat siam kul hi. Khua kipawlna ah khua\nkibangteng bek a hihman in, khua tuamtuam kipawl theih nading pen Zomi Innkuan\nmah hong kisam lai veve hi.\n- Zomi Innkuan Kipawlna kim in, “Local fund” leh “Zogam fund” ci-in nam 2 khen huai\n- Local fund pen, a phual aa nuamna dahna khat peuh aa zek ding hi.\n- Zogam fund pen Zogam aa zek ding hi.\n- Zogam fund ding pen Local fund ii % bangzah hiam khatta kidong leh hoih ding hi.\nGtn. Local fund ah kum khat $10 a hih leh Zogam fund pen $3 ta hi ding hi.\n- Local fund leh Zogam fund a 2 in a pia nuamte in $13 pia ding hi.\n- Local fund bek a pia nuamte zongh ki ngah sak ding hi.\n- Zogam fund bek a pia nuamte zongh ki ngah sak ding hi.\n- Khasim cih bang sangin kum khat aita kidong pahpah leh vaihawmna nuampen ding\nhi. Atawmpen zah % in kiciangtan bek ding aa, tuatung siah a kihel zawh zahzah uh\nkisang ding hi.\n- LZI in, “LZI fund” leh “Zogam fund” ci-in nam 2 khen huai hi.\n- LZI fund pen, Zomi Innkuan kipawlnate in amau Local fund tek pan a piak zah tek uh\nsan ding a hihi. LZI fund sum pen Zomi Innkuan sung thuvaihawmnate leh Zomi\nInnkuan sunglo thudangte ah kisam sak bangin zek ding a hihi.\n- Zogam fund pen Zomi Innkuan kim in Zogam fund a ngah zahzahtek uh LZI ah puak\nding hi aa LZI in kithukimna tawh sehsa a om bangbangin ZNCM tung ah kha 3 ciang\nkhatvei ta khak ding hi.\n- Zomi Innkuan pan LZI fund leh Zogam fund a 2 in a pia nuamte ki ngah ding hi.\n- LZI fund bek a pian nuamte zongh ki ngah sak ding hi.\n- Khua kipawlna te a omna vua Zomi Innkuan tawh kizop huai hi.\n- Zomi Innkuan Kipawlnate LZI min khat nuai ah a kikhuituah huai hi.\n- Zomi Innkuan Kipawlna a hilo, biakna kipawlnate zongh GZA min khat nuai ah\nkikhuituah huai hi.\n- Zomi Innkuan a hilo, biakna kipawlna zongh a hilo, Zomite kipawlna pawlkhat pen LZI\nleh GZA tungtawnlo in, Zogam aa ZNCM tawh direct in kizom thei veve ding hi. A\nhizongin, ZNCM ii criteria tawh a kituak kipawlnate bek kisang ding hi.\n- LZI leh GZA in ZNCM cabinet sung ah tutna nih tuak ngah thei ding aa, tualo pen\nZNCM sung aa nasemte vive hi ding hi.\n1.2 GZA - Global Zomi Alliance (JUDICIAL)\nLZI in Local fund leh Zogam fund nam 2 a neih bangun, GZA in Local fund sum neih ding\nkisamlo aa Zogam fund bek kisam hi. Zomi Innkuan Kipawlnate pen mimal kim khatciat pan\naa kipiateng kigawm toto a hi aa, GZA in mimal kim khatciat pan fund donna neilo in, Zopau\nzangh pawlpi kim khatciat tung pan a kilawm a kituak zah bangtek in fund zon ding a hihi.\nPawlpi kilamzia pen a om dimdiamsa a hihman in, vaipuakna tampi mah lem tuam kha ding\nMyanmar gam sung ah; Diocese, Convention, Association, District cih bang dan saptuam\npawlpi kim ah a om dimdiam sa tek hi. Tua sung aa Zopau tawh biakpiakna a nei pawlpi\nkimin a mau saptuam pawlpi tek pan aa Zomi siapite tung ah Zogam fund sum ap ding hi.\nTua siapite in GZA ah ap ding uhhi. LZI min khat nuai ah Zomi Innkuan tampi a om kawikawi\ndan mah in GZA min khat nuai ah, saptuam pawlpite ii Diocese, Convention, Association,\nDistrict zui aa Zomi siapite kipawl khopna om tek ding hi.\nMyanmar gam pua ah; pawl kikhen veve, solid takin kikhen ciat ding hoih hi. ZBCA, Zomi AG\nteng, Zomi RC teng, Zomi SDA teng cih bang danin omtek vet lel leh vaipuakna khat\nnuamzaw kha ding hi. Zopau tawh biakpiakna a nei pawlpi kimin a mau saptuam pawlpi tek\npan aa Zomi siapite tung ah Zogam fund sum ap ding hi. Tua siapite in GZA ah ap ding uhhi.\nLZI min khat nuai ah Zomi Innkuan tampi a om kawikawi dan mah in GZA min khat nuai ah,\nsaptuam pawlpi tek pan Zomi siapite kipawl khopna om tek ding hi.\n- Zogam fund sum donna bek hi aa ZNCM tung khak ding hi. Tualo a tuam in GZA fund\nsum leh vai tuamtuam nasep nopnate ah GZA in amau hoih sak bangtek in a tuam aa\nfund zong ding hi.\n- Christian pawlpi a hih naak leh GZA tungtawnlo in ZNCM tawh kizom theilo ding hi.\nZomi hi aa biakna dang a hih leh bek ZNCM tawh direct in kizom thei ding hi. Gtn.\nLaipian, Siangsawn, Buddhist\n1.3 TNT - THUNEITE (EXECUTIVE)\n(A) Myanmar gam sung union election ah a mun a phual a gam khat peuhpeuh ah panmun\nkhat peuhpeuh tawh party khat peuhpeuh pan a zo, Zomi (MP, Ministers) limlim kihotuah\ntheihna khat kisam hi. Kidem laitak in party a kibangkei zong, kidemna a manciang a nasep\nding uh pen gam leh minam aa ding tuak a hihman in, a kiho theih uh hong kul hi.\nZogam sung bek thamlo, Zogam pua ah a hizong, union election a zo Zomite limlim aw khat\nin a ginkhop theih ding uh thupi hi. Zogam pua pan aa te in zongh Zogam aa ding lian a sep\ntheih pahliankei aa leh zongh tua huam sung aa om Zomi ta ding a tawm a tam sep theih\n(B) Zogam sung aa (tulaitak khua hun ah) AD te zongh hih THUNEITE sung ah kihel huai hi.\nTua baan ah union level aa panmun lian a nei peuhmah zongh guan huai hi. Amaute pen MP,\nministers cihte tawh, pongman takin kikup, kizom, thu kizak theih nading system khat kisam\na hihi. Party vai hilo aa gam leh minam bup vai hi.\n- ZNCM cabinet sung ah LZI, GZA baan ah, hih THUNEITE lak pan zongh 2 in tutna ngah thei\nding aa, tualo pen ZNCM sung aa nasemte vive hi ding hi.\n1.4 ZNCM - Zomi National Council of Myanmar (LEGISLATIVE)\n(a) Zomi Students Union\nTulaitak “ZSK – Zomi Siamsin Kipawlna” cih om hi. Leitung lam University/College\nsangnaupangte kipawlna hi. Biakna lam (Lai Siangtho) sangnaupangte kipawlna zongh\nom huai hi. A khua/namke zui-in sangnaupang kipawlna zongh a tawm a tam om thei hi.\nMin tuamtuam tawh sangnaupang kipawlna a om nop vua leh a mau thuthu hi aa\nkipumkham theih omlo hi.\nMyanmar gam sung aa pilna siamna a sin kipawlnateng hih Zomi Students Union min\nkhat nuai ah kigawmkhop zawh huai hi. Kipawlna tampi, min tuamtuam tek a om\nngeingai hang ZSU umbrella khat nuai ah kizop ding, mapan khop theih ding kisam hi.\n- ZSU ci aa kipawlna khat a dingkhia cih bang hilo in, tua ZSU sung ah kipawlna\ntuamtuam a lutteng lak pan ZSU makai ding EC kitel ding a hihi.\n- Kipawlna khat bek in a khut humcip theihloh ding deihna hi.\n- Zomi min pualo aa khuamin leh namke min tuamtuam tawh kipawlnate, Zomi min\nnuai mah ah a kikhum theih veve ding lunggulhna hi.\n(b) Zomi Youth Union\nTulaitak “ZYA – Zomi Youth Association” cih om hi. A khua/namke zui-in khangno\nkipawlna zongh a tawm a tam om thei hi. Min tuamtuam tawh khangno kipawlna a om\nnop vua leh a mau thuthu hi aa kipumkham theih omlo hi.\nMyanmar gam sung aa khangno kipawlnateng hih Zomi Youth Union min khat nuai ah\nkigawmkhop zawh huai hi. Kipawlna tampi, min tuamtuam tek a om ngeingai hang ZYU\numbrella khat nuai ah kizop ding, mapan khop theih ding kisam hi.\n- ZYU ci aa kipawlna khat a dingkhia cih bang hilo in, tua ZYU sung ah kipawlna\ntuamtuam a lutteng lak pan ZYU makai ding EC kitel ding a hihi.\n(c) Zomi Women Union\nTulaitak “ZWA – Zomi Women Association” cih om hi. A khua/namke zui-in numei\nkipawlna zongh a tawm a tam om thei hi. Min tuamtuam tawh numei kipawlna a om nop\nvua leh a mau thuthu hi aa kipumkham theih omlo hi.\nMyanmar gam sung aa numei kipawlnateng hih Zomi Women Union min khat nuai ah\nkigawmkhop zawh huai hi. Kipawlna tampi, min tuamtuam tek a om ngeingai hang ZWU\n- ZWU ci aa kipawlna khat a dingkhia cih bang hilo in, tua ZWU sung ah kipawlna\ntuamtuam a lutteng lak pan ZWU makai ding EC kitel ding a hihi.\n(d) Zomi Religious Union\nGZA nuai aa om Myanmar gam sung aa om Diocese, Convention, Association, District leh\nMyanmar gam pua aa om saptuam pawlpi tek pan aa siapiteng ZRU umbrella khat nuai\nah kizop ding, mapan khop theih ding kisam hi.\nNote: Hih ZRU pen a nuai aa lut kipawlna tek pan a kitelkhia te in ZRU makai sem\nding hi aa, GZA makai ding ciang pen minambup ah influential neite hoih a kisak\nbangin point out aa kitelkhia ding a hihi.\n(e) Zomi Education Union\nTulaitak “ZCLS, ZOLUS” cihte om hi. Hih ZEU lianpen hi thei leh kipawlna khat in a din\nzawh ding lunggulh huai hi. ZSU, ZYU, ZWU, ZRU te dan in, khua min, namke min leh\nsaptuam pawlpi minte min khat nuai ah gawmkhop ding cih dan kisamlo hi. Banghang\nhiam cihleh, Zolai leh Zopau pen common in zattang khat I neih ding kisam a hihman hi.\nLai lam kipawlna tuamtuam ZEU nuai ah a kikhum hang, nasepzia dan piang thei tuanlo\nding a hihman in, ZCLS leh ZOLUS te picingtak in hong kiho thei aa ZEU tawh hong ding\nkhawm zo uhleh hoihpenpen kha ding hi. Hih ZEU lo buang, Zolai tawh kisai kipawlna\ndang koih nawnlo aa, I thate, I hunte, I siamna, I pilnate gawmkhawm in semkhawm\nlehang picin suakin nalianpi kisem zozaw, I mazangzaw ding hi.\nNote: Zolai vai lam a hilo, research, survey, publishing cih bang dan nasepna\ntuamtuamte pen ZNCM ii nuai ah a hun leh a thu zui-in committee koih ding hi aa,\nkipawlna thakthak phuat ding hilo hi.\n(f) Zomi Employees and Workers Union\nHih pen a diakdiak in Myanmar gam sung kumpi nasemte leh zum nasem tuamtuamte ii\nkipawlna kizopna kithuzakna ding a hihi. Kumpi nasep, company nasep khat peuh a awng\nciangin, manlang tak aa mipite tung a kizasak thei ding, nasep zonzia, siauhzia leh sepzia\nbawlziate a hunhun in hilh theih ding kisam hi. Zomite in kumpi zum nasepna lam ah\nmun tampi I luah ding kisam pha mahmah hi.\nTua mah bangin, zum nasemte aw(voice) khat neih khop ding thupi mahmah hi. ZEWU\nmin tawh Zomi Nam Ni, Khuado ni cihte beek, Zomi khat a hih naakleh off day na piak\nsak un cih ngetna lai aa kipan, thumaanlopi in khawlsakna, simmawh deidanna thuak\nnasemte a panpih ding kisam hi.\n- Kumpi nasem leh Company nasem a active diakteng lak pan ZEWU makai ding EC\nkitel ding a hihi.\n(g) Zomi Human Rights Watch\nA beisa hunte aa kipan, tuhun, mailam hunte ah Zomite ii thuakna tuamtuamte data\nkaikhawm in, Zolai, Mikanglai leh Kawllai tawh i neih zawh ciatciat ding kisam hi. Tuate\npen kiciantak aa a kisapna bangbang ah pulaakna, tangkona leh thubawlnate neih theih\nding zongh thupi mahmah hi. Tua aa dingin, kipawlna tampi kisamlo aa ZHRW khat\nbekbek kisam hi.\n(h) Zomi Media and Entertainment Department\nZomi Media lam pen kipawlna a ut zahzah a om ding phamawhlo hi. Entertainment lam\nzongh a nam tuamtuam a tam theithei a om ding thupi hi. Media cihna ah thuthak\nzaksakna bek hilo in, laibu, fm, video, music leh a tuamtuamte zongh kihel aa\nentertainment lam tawh kizopna tam mahmah hi.\nHih bang dan nasepna tampitak a om ngeingai teng pen ZMED nuai ah kigawmkhawm\nding hi aa, ZMED kipawlna khat a dingkhia cih bang hilo ding hi.\n- Hih ZMED sung ah kipawlna or media tuamtuam a lutteng lak pan ZMED makai ding\nEC kitel ding a hihi.\n(i) Zomi Sport and Cultural Department\nTedim or Tonzang or Kalay cih khuapite ah kum 2 khatvei ta peuh mah, Zomi Assembly\nleh Zolympic neih zawh ding thupi hi. Tukum Zomi Assembly a om leh, maikum ah omlo\nin, tua maikum sung Zolympic om sak aa, Zomi Assembly leh Zolympic pen kum khat ta\nkikhel toto leh vaihawmna nuam mahmah ding hi.\nZomi Nam Ni; Feb 20 ni a kibawl khitciang a kizom aa ni 3 sung, 23 ni dong, Zomi\nAssembly bawl dingin tua lai ah minam vai kalsuanna leh mabaante bulphuh ding. Hih\nZomi Assembly a kibawl sim, a programme pen kibang den ding hi. Hih a kibawl kum in\nZolympic kibawllo ding hi. Hih thu a kicianzaw in 5.1 ah kisim thei hi.\nZomi Assembly a kibawlloh kum, Zolympic kibawl ding aa kimawlna nam tampi tawh hi\nin, Oct 10 ni pan kipan in ni 9 sung, 19 ni dong hisak aa, Oct 20 ni sim Khuado Pawipi\ntawh zopsuak aa bawl zawh ding hoih hi. Hih thu a kicianzaw in 5.2 ah kisim thei hi.\nZomi Nam Ni, Khuado Pawipi cihte hawmsuahlo in, Zomi Assembly, Zolympic cihte tawh\nkizom aa nopcit suah leh buai taak, hunpiak taak kisa den ding hi.\nTua bang dan vai lianpite baan ah, namdangte lak hita leh pawi tuamtuamte Zomite\nkimawlna kihel zawh nading leh Ngeina lakna tuamtuam neih zawh nading pen, hih ZSCD\nkisam mahmah hi. National Uplift na, minam promote nadingin software power hoih\n(a) ZNCM EC\nZNCM ah EC teng pen Zogam Government Cabinet cih theih hita hi.\nEC kitelna ah LZI pan mi 2, GZA pan mi 2, THUNEITE pan mi 2 leh ZNCM nuai aa Unions,\nZHRW leh Departments aa makaiteng lak pan khat ta tek kitelkhia ding a hihi. A kigawm\ngai in mi 15 pha ding hi. Term khat pen, union election term dan ta mah hi pahpah ding\n(b) Projects and Budgets\nZNCM nuai aa Unions, ZHRW leh Departments aa makaiteng lak pan\nprojects tuamtuam a vaihawm ding, sum leh paai lam a len ding committee members mi\na kisam zahzah kiseh ding hi. Hih committee pen ZNCM ii EC sung pan khat in chairman\nsemding hi. EC pan mi 1 in committee pen khat sang’ a tamzaw, a kisapna zui-in\nlenkhawm thei hi.\n(c) Checking and Reports\nprojects tuamtuamte, sum leh paai lam zeknate a sit tangtang ding leh ZNCM tung\nreport a pia ciatciat den ding committee members mi a kisam zahzah kiseh ding hi. Hih\ncommittee pen ZNCM ii EC sung pan khat in chairman semding hi. EC pan mi 1 in\ncommittee pen khat sang’ a tamzaw, a kisapna zui-in lenkhawm thei hi.\n(d) Rules and Laws\nZNCM nasepzia, gam leh minam sung aa kalsuanzia te encik aa thukhun leh ngeina\ntuamtuamte puah ding, laih ding a vaihawm thei committee members mi a kisam zahzah\nkiseh ding hi. Hih committee pen ZNCM ii EC sung pan khat in chairman semding hi. EC\npan mi 1 in committee pen khat sang’ a tamzaw, a kisapna zui-in lenkhawm thei hi.\nNote: Amau cih bangbang a kip pahpah cih hilo aa, a mau a encik a ngaihsun a\nvaihawm a puah a laih bek hi ding aa, kipsakna pen LZI, GZA, THUNEITE leh ZNCM aa\nmakaipite tung pan kila masa tangtang ding hi.\nPawi tuamtuam (Ngeina pawi, Khawmpi, Forum, Debate, Kimawlna, cbd.) te ah a\nvaihawm, pan a la ding committee members mi a kisam zahzah kiseh ding hi. Hih\n(f) Social and Diplomatic\nZogam sung, Myanmar gam sung, gam pua aa Zomi, Zosuante baan ah namdangte tawh\na kizom thei ding committee members mi a kisam zahzah kiseh ding hi. Hih committee\npen ZNCM ii EC sung pan khat in chairman semding hi. EC pan mi 1 in committee pen\nkhat sang’ a tamzaw, a kisapna zui-in lenkhawm thei hi. Gtn. Namdangte pawi ah\nlungdampihna lai khakna, dahpihna khakna, gam sung vai khat peuhpeuh hoihsa,\nhoihsalo cih (Zolai, Kawllai, Manglai tawh) statement tuamtuam pulaakna\nEmergency committees pen a mun a phual zui-in a thei theithei neih kawikawi ding\nkisam hi. Zomi Emergency Committees hi aa, kipawlna bangin ding ding hilo in, ZNCM\nnuai pah a kiseh committee a hihi.\n- Committee pen a kisap leh a kisapna bangin kiphuan beh mengmeng thei lel aa, tua\ncommittee ii vai, nasepnate a man siang khitciang, tua committee zongh kiphiat kik\nthei pah hi.\n- Committee members ding pen Myanmar gam sung aa GZA tawh kizom khat\npeuhpeuh, ZNCM nuai aa Unions sung, ZHRW leh Departments aa te khatpeuh zongh\nhi thei ding hi.\n Hih Zogam Government pan a kivaihawm, thukimnate official in kipsak ding a kisam\nbangbang TNT –Thuneite in Kumpi Parliament ah pulaakna, ngetna leh vaihawmna\npello in hong sepkhiat hamtang uh kul ding hi.\n Hih Zogam Government frame pi sung pan mipi lunggulhnate, hoih hi ci aa\nkithukimna te, TNT pawl in zumkong mangkong ah hong sepkhiatkei vua leh tua\nMP/Mnister nu/pa pen, a kikteh Zogam Government in panpih nawnlo pah ding hi.\n Bang party bang mi bang sa a hizong un Zogam Government ii panpihloh khat pen\nunion election ah a zawh nading hong haksa mahmah ding aa, mailam ah mipi voice\nleh Zogam Government pen kinawlkhin theilo, thu donlo in kikoihkhia theilo ding hi.\nMinam logo kiciankhat nei in, tua tungtawn aa departments tuamtuamte ii logo zongh nei\nin, a vek aa, format kibangin design tawmta a kilamdang deuh bekin neih tek huai hi. ZNCM\nEC (Zogam Government) pan kipsakna hong nei thei uh leh, kip paisuak pelmawh ding hi.\nMinam puanlap/dialkhai/flag kiciankhat ne in, zangkhawm aa, pawi sim, vai khat a om sim a\nkibang zatkhop den ding kisam hi. ZNCM EC (Zogam Government) pan kipsakna hong nei\nthei uh leh, kip paisuak pelmawh ding hi.\nHih kipawlna frame pi aa ding seal kiciankhat nei in, tua tungtawn aa departments\ntuamtuamte ii seal zongh nei in, a vek aa, format kibangin design tawmta a kilamdang deuh\nbekin neih tek huai hi. ZNCM EC (Zogam Government) pan kipsakna hong nei thei uh leh, kip\npaisuak pelmawh ding hi.\n(a) Zopuan Silhkhop Ni (Feb 01)\nFeb ni 1 ni pen, I tuntunna I omomna, I nasepnana ah Zopuan silhkhop ni dingin official in\nciapteh ding Zogam Government in thukimna hong neileh, kip paisuak pelmawh ding hi.\nZopuan pen ut hunhun in utnana ah silh theih himah aa, hih ni pen,I vek in I silhkhop ni hileh\nZopuan lapsangna leh Zomi hih angtangna baan ah Zomi Nam Ni gim zongh hong\nnamzawdeuh tuam ding hi.\n(b) Zomi Nam Ni & Zomi Assembly (Feb 20 - 23)\nFeb 20 ni Zomi Nam Ni pen, Zogam sung ah zum leh sang khak ni dingin ciapteh ding thupi\nhi. Tua bek thamlo Zogam pua aa zum nasem leh sangkah Zomi peuhmah zongh a sepnana,\na kahnana ah off day a ngah nadingin, sepkhiat taak hi. ZNCM EC (Zogam Government) pan\nkipsakna hong nei thei uh leh, kip paisuak pelmawh ding hi.\nZomi Assembly a kibawl sim, a programme pen kibang den ding hi. Zomi Nam Ni pen\nkum sim hi ding aa Zomi Assembly pen kum khat halta hi leh hoih bek kha ding hi. Hih\nthu a kicianzaw in 5.1 ah kisim thei hi.\n(c) Sialsawm (April)\nSialsawm ni pen, a bawng, a beh zui in bawl nop leh zongh bawl ding hi aa, a lem hunhun\nmah hilel ding hi. A hizongin, Zomite Sialsawm Ni cih khat ciaptehna kicial official in\nneihzawh huai hi. Zongeina ah Sialsawm bawllo in Khuado bawl theih hilo hi. Sialsawm ah\ndawi leh kaute kithoh, kilungkim sak aa, Khuado teh tua dawi leh kaute a kihawlkhiakik a\nhihman in, sialsawm I bawlkei leh khuado zongh I bawl nading thu omlo hi.\n(d) Zolumpic & Khuado (Oct 10 - 20)\nOct 20 ni Khuado Ni pen, Zogam sung ah zum leh sang khak ni dingin ciapteh ding thupi hi.\nTua bek thamlo Zogam pua aa zum nasem leh sangkah Zomi peuhmah zongh a sepnana, a\nkahnana ah off day a ngah nadingin, sepkhiat taak hi. ZNCM EC (Zogam Government) pan\nSialsawm hun leh Khuado hun bang, Myanmar gam ah kawlte pawi, ni thupite tawh kituak a\nhihman in, zum khak, sangkhak cihte tawh zongh hong kituak khawm kha thei hi.\nNote: Zogam Government phut khitciang, hih lai sung aa teng baan ah a kisam\nbangbang vaihawm tohtoh ding a hihi.\nZongeina puan pen numei aa pasal aa hoihtak in khen dimdiam aa, namdangte in hih pen\nnumei aa hih pen pasal aa cih ong theipih zah dong dingun tangko huai hi. Tua aa dingin\nvoice kisam I hihi.\nZopuan pen a paipi khat, original taktak pen bang hiam cih gencianna neih huai hi. Tuate\ntungtawn in fashion design hoih nono aa a bawl nuamte in bawl theih mah a hihi. Update\nna, modify na hi aa, Zopuan mah bel hiveve in, a original Zopuan taktak in koipen hiam cih\nbel kiciantak ciaptehna official aa neih huai hi.\nHih tawh kisai bel Zogam Government phut khitciang, kisam a kisa bangbangin vaihawm\ntohtoh ding hi.\nZoan pen a paipi khat, original taktak pen bang hiam cih gencianna neih huai hi. Tuate\ntungtawn in a lim theithei ding a bawl nuamte in bawl theih mah a hihi. Update na, modify\nna hi aa, Zoan mah bel hiveve in, a original Zoan taktak in bang dan hiam cih bel kiciantak\nciaptehna official aa neih huai hi.\nZongeina tampitakte leh Pu Kam Hau thukhunte hoihtak in caiptehna neih huai hi.\nAhizongin, tuhun tawh kituak leh kituaklo hoihtak enpha aa mipite hoihsakna zongh\nngaihsak ding kisam hi. Zogam Government sung pan Rules and Laws committee te in ong\nvaihawm uh henla mipi deihna zui in ZNCM EC (Zogam Government) pan kipsakna hong nei\nZogam fund pen LZI pan, GZA pan leh TNT pan kumsim aa pongman lut den ding a hihi.\nPongman aa sum kipei om thei ta aa Zogam Governemnt ii vaanna tawh projects tuamtuam\na hunhun in om toto thei ding hi. Tua bek thamlo, Zogam Government pan a kisawm project\npawlkhat TNT in Myanmar Government budget pan zongh ong sawk sak thei lai ding uh\nkisam hi. Tua baan ah, Zomi Ethnic Affairs Minister neih zawh ciang, hih Zogam Government\nStructure pipen matut nading leh kalsuannate a khauh semsem nading lametna omzaw hi.\nFull time in nasem leh part time in nasem pawlkhat zongh, a kisapna om bangin, khasum,\nnitha, niangtui man cihte Zogam fund sum pan piak ding hoih hi.\nZogam ah Zogam Government ii neih Studio kician tampi neih huai hi. Tua studio tampi lak\npan FM radio tawh Tedim, Tonzang khuapi huam bek hilo in, Kalay, Tamu lam baan ah hithei\nleh Khalkha kha sung (Zomi tampi teng ta a hihman in) ah zongh hih zawh huai hi.\nProgramme tuamtuam bel a hun ciang hih vai panmunlen, nasemte in a hoih theipen in\nhong vaihawm ding uhhi.\n- Pasian thu genna\n- Leituing thu genna\n- Zomi music\n- Zopau tawh thuthak leh theih huai tuamtuam\npan TV channel tawh Tedim, Tonzang khuapi huam bek hilo in, Kalay, Tamu lam baan ah\nhithei leh Khalkha kha sung (Zomi tampi teng ta a hihman in) ah zongh hih zawh huai hi.\nOnline pan zongh internet ki ngahngahna pana ki en thei dingin vaihawm zawh huai hi.\n- Zolywood (Zomi movies tuamtuam), Zomi video clips tomnono tampi bawlkhiat zawh\n- Zopau, Zolai sinna video hoih nono tampi bawlkhiat zawh huai hi.\n- Zomi MTV hoihnono te tampi bawlkhiat zawh huai hi.\nZomi movie kizaih ding pen baih den samlo a hihman in;\n- Movie, drama minthang tampite Zolai subtitle leh Zopau tawh bawlkhiat zawh huai\n- Documentry tampite Zolai subtitle leh Zopau tawh bawlkhiat zawh huai hi.\n- Gamdang aa Zomi naupangte bulphuhna in Kum 1 pan kum 10 kikal ii deih theih\nvideo tuamtuamte Zopau tawh bawlkhiat zawh huai hi.\nZogam, Zomi, Zosuan, Myanmar leh Leitung thuthak, thuthangte aa kipan theih huai\ntuamtuamte zongh Zolai subtitle leh Zopau tawh bawlkhiat zawh huai hi.\n(A) Zogam Government in offset (laibu tampitak hun tomno sung in print khiat zawhna)\nkician tak in neih huai hi. Laibu bawl nuam tampitak sumla in bawl sakna tawh sumlut\nkibehlap thei hi. Publisher zongh sem in, Zolai tawh kibawl laibu tampi leitung\nmuntuamtuam ah a kizelh nading vaipuak zongh laaksak zawh huai hi. Tua aa ding a kisap\nleh a kisapna bangin committee zongh a hun zui-in behlap theih a hihi.\n(B) Tua bek thamlo in, Zogam Government ii project ngiat tawh laibu pen tam cih takin a\ntam theithei tawlkhat sun bawlkhiat ngekngek zawh huai hi.\n- A masa in ah a kisam penpen bel, laibu dang tampi bawlma in, Standard Zolai cih\nkhat neih zawh masak huai hi. Gtn. King = ? , Government = ? , Story = ? , History = ?\nKammal kitelkhial thei pawlkhat te gulhik cilget bangin hih ciatciat zawh masak ding kisam\npha mahmah hi.\n- Tua khitciang Zolai malgawmzia kibat sakkim zawh nading zongh a kisam mahmah\nkhat a hihi. Hihte pen Saklam Khanglam Zomite in a kibangin I neih zawh nading hun tampi\npia aa vaihawm khop samsam ding kul mahmah ta hi. Tua hikei leh damdam in kika semsem\naa kigawmzawh ding sangin kikhensuak ding lam kimanawhzaw tawh kibang pian mawk hi.\n- Tua baan ah, Zolai luanzia (grammar) zongh Saklam Khanglam Zomite in a kibangin I\nneih zawh nading hun tampi pia aa vaihawm khop samsam ding kul mahmah ta hi. Tua hikei\nleh damdam in kika semsem aa kigawmzawh ding sangin kikhensuak ding lam kimanawhzaw\ntawh kibang pian mawk hi.\n(C) Stand Zolai neih khitciang, mucu (nursery) pan, tan 10 ciang text books tuamtuam\nneih zawh huai hi. Laibu (hard copy) in a ki print khia pahkei zong, soft copy in ready aa neih\nzawh huai mahmah ta hi.\nZolai, Tangthu (Story), Tuanthu (History), Lapau (Poem), Leitang thu (Geography) cihte pen\ncih mah hun aa, a date-out theilo ding nam a hihman in, hoihtakin zuun aa ciantakin neih\nsitset huai hi.\nA tan(grade) zui in, a Zolai sin (grammar leh a tuamtuam), a tangthu, tuanthu, lapau,\nleitangthu cihte pen Zogam sung, Zomi sung thute pan Myanmar gam sung Myanmar sung\nthute bek thamlo, Leitung thu tuamtuamte zongh kikhen to dimdiam ding hi.\n(D) Standard Zolai a om khit aa kipan, tua siksan in, Saklam Khanglam zattang khop theih\nding Lai Siangtho leh Pasian Phatna Labute hoihtak in bawlkhia aa thakhat hun in, Zomite\nomna teng kizelh gaih zawh sak huai hi.\n(E) Naupangte in Zolai a sin theihna leh a zatna mun khat pen Sunday School hi. Pawlpi\nupna zui in, a mau Sunday School bu ding a bawlna vuah Standard Zolai zangh tek in, Zogam\nGovernment in zongh panpih ding kisam mahmah hi.\n(F) Naupangno tungte pen a lunglut khat uh en phapha, hih phapha nuam uhhi. Zolai\npen a neutung mah pan hilh ding hoih a hihi. Tua a hihman in, naupang laibu tampitak bawl\nhuai hi. Gtn. Cartoon bu tuamtuam, tangthu zoknop nono, namdang laitawh a omsa\nnaupangte ii lunglut theih tampite Zolai tawh bawlkhiat ding project pi aa neih huai hi.\n(G) Text book baan ah Zomi, Zogam tuanthu leh geography thute kician tak tawh laibu\nmanpha neih beh huai lai hi. Tanglai aa te baan ah a hunhun aa thupiangte zongh ciaptehna\nlaaktoh pahpah ding hi aa chroninicle bu neih ciatciat huai hi.\n(H) La uukta ding lakam, lapau cihte zongh laibu tampi mah bawlkhiat zawh huai hi.\nMimal in bawl ding pen kikhawnglo ding, bawltaak kisalo aa kibawl zolo a hihman in, Zogam\nGovernment in Zogam fund tawh suplawh phial in a hoih bek khop khat mah hong bawlkhiat\nding kisam hi.\n(I) Zomite laisim kitawm mahmah lai a hihman in, khua kim phial ah Laibusaal om sak\nzawh ding kisam hi. Tua laibusaal teng ah suplawh aa kibawlkhia Zolaibu tampitak koih\nzihziah huai hi. Zomite laisim minam hih nadingin, laibu tawh mipite nawk cih tak mah in\nnawk masak ngekngek kul ding hi. Zogam fund sumte mah tawh suplawh masa phot phial in\nnasep ding kisam himai hi. Khua kim phial ah Laibusaal om, Zolai tawh laibu tampitak om\nsak zawh ding kisam hi.\nA diakdiak in, a date-out pah ziau theilo nam kisam hi. IT pil sinna, thuthak zaksakna cihte\npen, a hun khat khitciang date-out pah ziauziau a hihman in, tuate masak huailo hi. A\nhizong, I sim hunhun aa maan suaksuak lai veve ding a hi,\n- Cidamna lam (HEALTH)\n- Gamvai nasepna (POLITICS)\n- Thukhun pilna (LAW)\n- Sumbawlna (BUSINESS)\n- Gam sumbawlna (ECONOMIC)\n- Makaih siamna (LEADERSHIP)\n- Lungsim lam theihna (PSYCHOLOGY) cihte leh\n- Leitung aa laibu minthang tampite Zolai in Zogam fund tawh letkhiat ngekngek huai hi.\n(J) Nam dangte in hong theih pih hen I cih, I tangthu tuanthute leh I gam leitang thute, I\nngeina tuamtuamte, Zolai bek thamlo, Kawllai, Mikanglai tawh gelhkhia zo in, internet ah\nkizel sak baan ah, Myanmar gam sung sang thupite leh laibusaal tampitak ah donate\nkawikawi zawh ding kisam mahmah hi. Tua baan ah kawlte leh mualtungmi makai tampite\ntung letsong in a khong aa piak kawikawi zawh ding zongh hoih mahmah hi.\n4.1 MUSEUM (CULTURE & CIVILIZATION)\nZomite ngeina leh tangtawn pan tuhun kikal I kikhelzia, I tangthu tuamtuamte lakna,\nmualsuang tampi gawmtuahna Museum lianpi khat zongh neih zawh huai hi. Hih te pawl bel\nZogam fund pan zat ding pammaih aa TNT pawl in Myanmar Government budget pan sawk\nzawh huai hi.\n4.2 HISTORICAL PLACES\nZomite ii tangthu ah mun thupi tampitak te kepcingna, a kisam bangin puahnate Zogam\nGovernment ii vaihawmna tawh kigeel in, TNT pawl in Myanmar Government ii plan tawh\nhong sepkhiat zawh ding uh kisam mahmah hi.\n4.3 TOURISTS ATTRACTIONS\nMyanmar gam sung pan leh leitung mun tuamtuam pan hong kizin hong kipai nop nading\nmun hoih tampitakte kepcingna, a kisam bangin puahna, zuunna neih huai aa Zogam\nGovernment ii vaihawmkhia in, TNT pawl in Myanmar Government ii plan tawh hong\nsepkhiat zawh ding uh kisam mahmah hi.\nNote: TNT a hi, Zomite MP te Ministers te leh kumpi lam zalian uliante in a nasepna\nuh,a vaihawmna, a geelna te uh Zogam Government pan tampi kipanpih kihuh thei\nsuak ding hi. Thu leh la, data kaihkhopna, vaanna geelna tuamtuamte ah MP te leh\nMinisters te tektek hun bei nawnlo in, zum vai lam ah a hun uh pia zozaw tuam pah\nding uhhi. TNT ta dingin van zang tuam mahmah ding aa Zogam Government ta\ndingin zongh, nasepna te ah muibun tuam mahmah ding hi.\n5.1 ZOMI ASSEMBLY\nZomi Nam Ni aa, I programme te kibangin, kumsim zongh kibang den leh hoihzaw kha ding\nhi. Official suah hi. Tua ni pen Minam tangthu ngiat, guicing takin suut aa minam ngeina te\nkiciantak in lakna hileh hoihpen ding hi.\nTua Zomi Nam Ni zawh ni 3 sung, Zomi Assembly kibawl in, mipite leh makaite in a beisa\nkum 1 sung pulaakna leh a kik Zomi Nam Ni ma kikal aa vai dingteng geelna zasakna neih\nhuai den hi. A beisa etphatna, kikupna cihte kiciantak in neih den huai hi.\nHih Zomi Assembly pipen tangpi tangta kikaihtuahna khawmpi khat mah hi aa, a khua bel\nkikhel zel thei hi. Kum 2 khatvei ta hi in, Zomi Assembly a kibawl kum pen Zolympic kibawllo\nding cih bang hileh vai tampi zang tuam ding hi.\nOlympic programme dan mah in a ni, a khua kibang ding aa, mipite in a lunglutzawkzawk uh\nen ding, thapia ding hi.\n- Zolaam kidemna\n- Zo ngeina ante a limzaw in a update thei kidemna\n- Zopuante fashion design tawh kidemna\n- Ling, Thaai, Sialkhau sut, cbd.\n- Zomi cup (tukpeng, akkha, pingpong, chess, tennis, volly ball, cbd.)\n- Lasak kidemna (Zolapi, mordern la, group song, mangla sak kidemna, cbd.)\n- Tumging tuamtuam tum siam kidemna\n- A dang talent tuamtuam lakna\n- Debate tuamtuam\n- Lai gelh kidemna thulu tuamtuam tawh\n- Knowledge quiz tuamtuam kidemna\nHih Zolympic pen tangpi tangta kikaihtuahna khawmpi khat mah hi aa, a khua bel kikhel zel\nthei hi. Kum 2 khatvei ta hi in, Zomi Assembly a kibawlloh kum pen Zolympic kibawl ding cih\nbang hileh vai tampi zang tuam ding hi.\n- Myanmar Gam pua aa Zomite mimal kim khatciat, Zomi Innkuan Kipawlna ah lutna\ntawh Zogam Government makaihna tawh kizopna hi pah hi. I tuntunna pan Gam leh\nminam aa ding khutkhat tawi khekhat khai in mapan theihna lampi hong om ta hi.\n- Zomi Innkuan ah lutna pan Zomi Innkuan Makai kisuak thei hi.\n- Zomi Innkuan Makai suahna pan LZI makai kisuak thei hi.\n- LZI ah EC a suak khempeuh lak pan 2 a kitelkhia pen Zogam Government a suak ding\n- GZA pen mipi in popularity leh brand influential tawh point-out aa a kitelkhia hi ding\naa, tua lak pan 2 zongh Zogam Government a suak ding ahihi.\n- I ki apna pawlpitek ah I siate, I makaite in GZA tung Zogam fund sum a na piak naak\nvua leh Zogam Government makaihna tawh kizopna hi pah hi. I tuntunna pan Gam\nleh minam aa ding khutkhat tawi khekhat khai in mapan theihna lampi hong om ta\n- GZA aa piak ding Zogam fund sum pen mimal tung ah don huailo hi. Pawlpi siate in\nzongh pawlpi mite tung ah don huailo hi. Pawlpi fund sum pan eu khiat huai hi.\nPasian thu tawh kituaklohna zongh om tuanlo hi. (Sehsuah zongh, sia tading,\nmizawng migen thei tading leh pawlpi mi cimawh tading aa khen dingin Lai Siangtho\nin a gen hi aa, Zogam fund ah a paite mizawng cimawhte aa ding mah a hihi.)\n- Myanmar gam sung aa saptuam pawlpite in, a mau kihelna Diocese, Convention or\nAssociation, District cihte ah panmun a neih toh vua leh ZRU ah EC suak thei uhhi.\n- ZRU ah EC a suak khempeuh lak pan 1 a kitelkhia pen Zogam Government a suak ding\n- Independent in union election ah meekuang lui aa a zote TNT a suak hipah hi.\n- Political party khat peuh pan union election ah meekuang lui aa a zote TNT a suak\n- Kumpi nasem Zomi khat peuh a za khang semsem in union level leh state/region\nlevel ah ulian a suah naak leh TNT a suak hipah hi.\n- Tua TNT a suak khempeuh lak pan 2 a kitelkhiate pen Zogam Government a suak\nding a hihi.\n- Myanmar gam sung aa Unions 6, ZHRW 1 leh Departments 2 kigawm pen ZNCM hi\naa, ZNCM kipawlna ci in a tuam aa om tuanlo hi.\n- Zomi, Namke, Khua kipawlna khat peuh, ZNCM sung aa union, department khat ah a\nlut naak aa leh Zogam Government makaihna tawh kizopna hi pah hi. I tuntunna pan\nGam leh minam aa ding khutkhat tawi khekhat khai in mapan theihna lampi hong om\n- Tua union or department khat ah a lut kipawlna sung ah a omte tua a lut kipawlna ah\nmakai suak thei uhhi.\n- Tua kipawlna aa makaite union or department a lutna vuah EC suak thei uhhi.\n- Tua union or deparment aa EC suakte Zogam Government suak thei hi.\n- Unions or Department khat ta tek pan Zogam Government Cabinet sung ah mi 1 ta\ntek kihelkim hamtang ding hi.\n- Unions leh Department kigawm ZHRW tawh a vek un 9 pha a hihman in ZNCM pan\nZogam Government Cabinet sung ah mi 9 hi ding hi.\nThukhun tuamtuam aa kipan kilamzia ding, nasep dingte leh nasepzia dingte a kisam\nbangbang, a hunhun in, hih Zogam Government ii makaihna tawh kikalsuan toto leh Zomite\nkhangto diamdiam dingin ka um hi. Biak Jehovah Pasian in Zogam leh Zomite hong lamsang\nsemsem tahen. Amen.\nTg. Lian Than Tuang (Tuang)\nDocumenti simili a Road Map for Zomi Stablization\nAltro di Cinpu Zomi\nZOMI IDENTITY & ZOMI MOVEMENT\nThe Reborn of Zomi National Name (1)\nZOKAM LE ZOLAI ZOLAI SIMBU KUM 100 (1913-2013) CIN CIAPTEHNA\nKuki_Chin_Zomi_Mizo. Myanmar Version\nConversion of the Chin in Burma : The Creation of an Elite.\nOne Thing You Can't Do in Heaven Tedim PDF\nVOTE KHIAT DAN LAMLAHNA (VOTER EDUCATION)\nA Suakta Le a Thuman Kiteelna\nLIANZAW PHUNGGUI leh TANGTHU\nZo Leh Shing Minamte Thu\nKa Muhpak US Gamthu Pawlkhat.\nKNO/KNA (Burma) in Kawlgam tawh kisai apom dan.\nPu Tual Khaw Mang, B.A, B.L, Advocate Director, GAD tangthu.